Elämää ja elokuvaa: Kokemuksia parvekelaseista ja pienikokoisesta kissasta\nMahtaakohan kissoja pudota vahingossa vai osaavatko ne arvioida voimansa ja kykynsä? Pelottavaa olisi nähdä lemmikkinsä taiteilemassa jossakin tuollaisessa paikassa, äkkiä vaan pelastamaan!\nJoka kesä on jännitettävä, mitä tulee. Kerran oli vain 4 hellepäivää ja muuten satoi aina. Kerran aurinko alkoi alkoi paistaa koulujen loppuessa ja paistoi siihen asti, kun koulu taas alkoi.\nMullahan oli Helsingissä parvekkeella parvekelasit,ja heti lämpimien ilmojen alettua oli parvekkeen lasit tiukasti kiinni juuri sen takia,että Otto ei sieltä lähtisi seikkailemaan.,Kerran oli ystävä käynyt tupakalla siellä ja jättänyt yhden parvekelasin auki,jolloin Otto oli kävellyt kaiteella ja pudonnut alemman kerroksen ,mutta suuremman parvekkeen lattialle.Siellä ei ollut ketään kotona ja lopuksi saimme sieltä Oton pois niin,että kiinnitimme köyden sankoon ja laitoimme sinne makupalan,ja monien yritysten jälkeen oli Otto kotona.Aika jännää,miten ensin oli hurjan talvinen talvi ja nyt noin monta hellepäivää peräkkäin!\nKatriina, kissat ovat aika hyviä arvioimaan tilanteet, mutta Selma on vielä aika pieni ja vähän liian utelias ja villi,joten sille voi vahinkoja sattua. Toivotaan, ettei.\nJael, no voi hurja. Mutta olen tosiaan kuullut näitä tarinoita. Useimmiten on niin,että loppu hyvin, kaikki hyvin.\nPahaksi onneksi ainakin tänne Helsinkiin on luvattu maanantaiksi 11 astetta ja SADETTA!\nMukavia aurinkokelejä sinne!\nOsku-kissa aloitti heti pennusta seikkailut parvekelasin toisella puolella ohuella muovisella kaiteella. Nyt vanhemmiten se ei seikkaile yhtä usein ja on paljon varovaisempi liikkeissään.\nKissoilla on hyvä tasapainoasti, ne ovat mestarillisia liikkujia - ja ne ovat hyvin varovaisia. Selma oppii varmasti pysymään kaiteella.\nSoolis, te läkähdytte ellette voi pitää laseja auki. Äiti asui hetken aikaa kerrostalossa ja kun ne lasit olivat kiinni, niin toukokuulla jo oli liian kuuma olla siellä tai edes pitää kasveja siellä, joten lasit olivat auki aina paitsi talvella.\nOnneksi koirat eivät...\nEi kissa aina voimiaan ja kykyjään osaa arvioida. Ei tarvitse kuin kärpäsen lentää, niin kissani painelee perässä esteitä näkemättä luullen lentävänsä. Nyt on hoidossa vuoden vanha kissalapsivillikko ja ajoittain koti on kuin myrskyn jäljiltä. Oma kolmevuotias katselee touhua silmät suurina. Mutta ihania ovat:)\nJa parvekelasit ovat tiiviisti meilläkin vuodesta toiseen.\neläimet on ihmeellisiä! Ysi tunki pentuna ulos sille ostamastani isosta häkistä, vaikka se oli lukossa eikä mitään rakoa ollut. Pentu oli tunkenut pään suikulaksi ja vitkutellut työpäivän aikana ulos noin 10 cm raosta! Sanomattakin selvää että häkki myytiin pois..\nOi Selmaa! Parvekelasit on kyllä hyvä pitää kiinni :)\nOlen ollut hieman laiskana blogeissa, mutta ihan pakko kommentoida noita 50+20 leffa-asiaa sinusta-listoja. Mainioita! Idea pohtia/kuvailla omaa itseä elokuvien näkökulmasta on hauska. Kieslowskin Väritriologia on suuri suosikkini ja vaikka Sinisen nähdessäni en ollut vielä raskaana (tai lähelläkään sitä tilaa), pohdin millaista olisi katsoa se raskaana ollessa. Ja Colin Firth on aivan vain niin. Jos olet Facebookissa, niin kai kuulut ryhmään "Colin Firth will always be my Mr. Darcy"? :)\nEipä taida Selma tuntea korkean paikan kammoa.\nTuure, tänään perjantaina on jo hieman keli viilentynyt, tuuleekin jo reippaasti. Joten helteet ovat tainneet vähäksi aikaa poistua kuvioista.\nPäivi, vanhat kissat eivät tosiaan ole seikkailuista kiinnostuneita, ne kai osaavat jo arvioida onko heistä keikkumaan ohuilla kaiteilla.\nLeena, no me pidetään välillä laseja auki. Silloin Selmalla on täyskielto parvekkeelle. Vähän rasittavaahan se on koko ajan vahtia, mutta jospa tämä nyt kestää aikansa..\nArja, ei tosiaan aina.. Putoamisia voi aina sattua. Kärpästen metsästys on kissoista tosi hauskaa, ja ne ovat todella taitaviakin siinä!\nMikaela, koiratkin siis! Tuntuu, että miten ne mahtuvat pienistä raoista, mutta niin ne vain mahtuvat, ja keplottelevat itsensä vapaiksi..\nLumiomena, tee sinäkin.. Ja kiitos Colin-vinkistä ;D Nyt taidan siihen ryhmään kuulua ;D\nAllu, korkeanpaikankammoa ei taida tosiaan Selmalla olla. Uhkarohkeutta on paljon. Voi kun ei sattuisi mitään..\nYksi mun kissoistani pääsi kerran taiteilemaan parvekkeen kaiteelle ja putosi neljännestä kerroksesta maahan.\nSen päivän oli vähän hiljaisena ja kerällä makoili ja uikutti välillä, mutta seuraavana päivänä oli jo uudestaan pyrkimässä parvekkeelle. Toruin sitä kovaan ääneen :)\nVoi Selmaa! :) Lapsuudenkodissani naapurin kissa usein tulla tupsahti meille taiteillen parvekkeen kaidetta pitkin, parvekelasien raosta ja avoimesta ikkunasta sisään. Joskus oli huvittavaa, kun tuli omasta huoneesta ja löysi kissan olohuoneesta!? Tai sitten ovikello soi ja naapuri kyseli, että sattuisiko teillä olemaan kissa täällä. :D Onneksi meillä ei enää tuossa vaiheessa ollut koiraa...


Internetin lumous ei ole heikentynyt 20 vuoden aikana - nordicsmartbuilding.fi\nSe hetki, kun internetin lumous ylsi Suomeen asti, tapahtui noin 20 vuotta sitten. Sen jälkeen on tapahtunut paljon kehitystä, ja netti liittyy lähes jokaisen meidän elämäämme. Se ei aina tarkoita pelkästään hyviä asioita, mutta onhan se selkeästi helpottanut monien asioiden tekemistä. Se on viihdyke, jonka äärestä on joskus jopa vaikea poistua. Siinä on jotain sellaista, joka lumoaa meidät, ja on tehnyt sen vähitellen näiden vuosien aikana. Se on muuttanut monia tapojamme, joka tarkoittaa työtämme sekä vapaa-aikaamme. Lue tästä alta lisää kuinka internet on muuttanut maailmaa viimeisen 20 vuoden aikana.\nVapaa-ajalla viihdytään paljon internetin pauloissa\nInternet liittyy monenlaiseen vapaa-ajan viettoon. Ensin se liittyi yleensä vain tiedonhankintaan, mutta aika pian sitä osattiin käyttää hyödyksi myös pelaamisessa. Pelejä voi pelata yhdessä muiden pelaajien kanssa, eikä pelaajien fyysisellä sijainnilla ole mitään merkitystä. Aikaa ja vaivaakin säästyy, kun pelata voi suoraan kotoa käsin, tai juuri siellä missä vain sattuu peli-into iskemään. Tästä ovat hyvänä esimerkkinä nettikasinot, kuten Kalevalakasino, joka on supisuomalainen nettikasino.\nVaikka tekisi mieli pelata aidolta tuntuvissa pelitunnelmissa, löytyy siihenkin ratkaisu netistä ja siellä sijaitsevista kasinoista. Kuten monilta nettikasinoilta, myös Kalevala kasinolta löytyy livekasino, jonka pelejä pelaamalla pääsee kokemaan aidolta tuntuvaa pelaamista. Internet mahdollistaa suorat, HD-tasoiset videoyhteydet livekasinopelien ääreen.\nOn syntynyt uusia työtehtäviä ja erilaisia tapoja tehdä työtä\nEnnen internetiä työt tehtiin työpaikoilla, tai ainakin suurin osa niistä. Nyt hyvin montaa työtä voisi tehdä vaikka pelkästään kotoa käsin. Kokouksia voidaan pitää etänä monen erilaisen netin kautta toimivan sovelluksen avulla, joissa käytetään esimerkiksi reaaliaikaista videokuvaa. Sähköpostista ja erilaisista live-chateistä on myös paljon apua etätöiden onnistumiseksi.\nEtätyön lisäksi internet on muuttanut työelämää myös monilla muilla tavoilla. Sen avulla voidaan pitää yhteyttä yrityksen muihin työntekijöihin, jotka eivät työskentele samoissa tiloissa. Myös työnhaku onnistuu internetin avulla, ja lähes kaikista työpaikoista ilmoitetaan netissä. Joskus tuntuu, että jos jotain ei löydy internetistä, sitä ei edes ole olemassa. Vielä 20 vuotta sitten kaikki tämä oli vasta alkamassa, eikä monikaan olisi voinut silloin edes kuvitella miten paljon internet tulee muuttamaan maailmaa.


Tabella-pääkäyttäjästä konsultiksi - tervetuloa Timo Takala\nMari Alen Uutiset Henkilöstö\nTimo Takala vahvistamaan Tabellan projektitiimiä. Tervetuloa tiimiin Timo!\nTimo Takala aloitti työskentelyn konsulttina vuoden alussa Tabellan asiakasprojekteissa. Hän tuo tiimiin vahvaa Tabella-osaamista sekä teknistä asiantuntemusta SQL-tietokannoista ja integraatioista (mm. ETL-prosessit).\nTimo on entuudestaan kokenut Tabella-pääkäyttäjä ja -kehittäjä, jolle järjestelmä on tullut tutuksi asiakkaan näkökulmasta Ekokemillä ja Fortumilla:\n– Tutustuin Tabellaan Ekokemin talousosastolla vuonna 2007, missä Tabella oli käytössä raportoinnissa ja konsolidoinnissa. Ekokemillä Tabellalla toteutettiin myös asiakas-tuotekannattavuuslaskentaa, mihin lisättiin lisäksi myyntisaamisten kiertonopeuden mallinnusta. Tästä kehitysprojektista tuntumakseni jäi, että vain mielikuvitus on rajana siihen, mihin Tabella taipuu.\nFortumin ostettua Ekokemin Timo on jatkanut työtään Fortumin Recycle and Waste:illä sekä ollut viimeisimpänä viemässä Tabellaa Fortumin pääasialliseksi ennustejärjestelmäksi.\nTabellan helppokäyttöisyys ja panostukset tuotekehitykseen ovat Timolle merkityksellisiä asioita:\n– Tabellan perusjärjestelmä on suorastaan nerokkaasti rakennettu. Kun käyttäjänä pääsee ohjelmiston logiikkaan sisälle, sen käyttö on todella sujuvaa ja nopeaa. Olen ollut vaikuttunut myös siitä, että kaikki kehitystyöt, joissa olen ollut asiakkaana mukana ovat olleet nopeita ja aidosti ketteriä. Tabella on jo pidempään ollut yksi niistä top 3 yrityksestä, joissa itse haluaisin työskennellä. Nyt tämä mahdollisuus tarjoutui juuri sopivaan hetkeen.\nVapaa-ajallaan Timon löytää ulkoilemasta, pyöräilemästä tai hiihtämästä. Vaihtoehtoisesti mies rentoutuu puutöiden parissa, joissa kätevältä tekijältä syntyy CNC-koneiden ja 3D-tulostimien avustuksella vaikkapa kitara.\nTöihin Tabellalle? Katso tästä avoimet hakumme.\nMeille työkaveriksi? Liity joukkoomme varmistamaan Tabella-asiakkaiden onnistuminen Fortum valitsi Tabellan konsernin ennustetyökaluksi


Näytä kirjoitukset - aRa\naRa:n profiili »\nViestit - aRa\n« : 12.01.18 - klo:12:17 »\nMuu keskustelu / Tapatalk-tuki?\n« : 05.01.18 - klo:10:19 »\nIlmeisesti täällä on siirrytty uudelle foorumialustalle, enkä siitä suurempaa ilmoitusta löytänyt.\nMutta tämän muutoksen jälkeen en ainakaan itse ole pystynyt tapatalkilla foorumia selailemaan/kirjautumaan - onko muilla vastaavia ongelmia tapatalkin kanssa?\n« : 25.04.16 - klo:21:33 »\nLainaus käyttäjältä: riihis - 21.04.16 - klo:14:48\nSamoiten, ei valittamista, nopeat ja kaikin puolin onnistuneet kaupat!\nVälinekeskustelu / Vs: Vs: Innova\n« : 10.10.15 - klo:03:42 »\nLainaus käyttäjältä: BlackStar - 10.10.15 - klo:02:51\nNoo nyt kuulit senkin.\nHmm.. en muista ny enään, että miten täällä foorumeilla suhtaudutaan tuollaisiin perustelemattomiin (trollityylisiin) väitteisiin, vaikka itse yleisvalvoja Jazz78 asialla...\nLuulisi, että aikuinen mies osaisi edes väitteilleen perusteita antaa.\n« : 10.10.15 - klo:02:44 »\nLainaus käyttäjältä: BlackStar - 09.10.15 - klo:22:29\nLainaus käyttäjältä: Enrico - 09.10.15 - klo:22:20\nLainaus käyttäjältä: BlackStar - 09.10.15 - klo:20:12\nLainaus käyttäjältä: Enrico - 09.10.15 - klo:19:49\nGStar VRoc oli kyllä paskin kiekko käteen mitä ikinä oon koittanu. Niinku ois koittanu saada otetta jostain limaisesta kullista. Ei pysyny kädessä sitten millään. Sitte ku puristi tarpeeksi nii meni koko kiekko mutkalle. Ihan periaatteesta annoin sille yhden heiton verran armoa, ennen ku laitoin sen myyntiin.\nEn todellakaan halua kuulla enempää kokemuksistasi... mutta VROC`ista sen verran että en voi sanoa sen olevan paskin kiekko ikinä, olenhan heittänyt myös mm. Vikingiä, mutta yksi turhimmista koska ROC on jo olemassa. VROC3`sen on kerrottu olevan uusi kehitelmä ROC3`sesta. VROC`in jälkeen ei ole kiinnostanut edes kokeilla VROC3`sta.\nMikä siinä Vikingissä hiersi? Meikän mielestä se oli ihan okei siihen slottiin mihin se on tarkoitettu. Aika aliarvostettu kiekko. Eikä se VRoc nyt välttämättä mikään älyttömän huono kiekko ole, ei vaan sopinu meikän handuun ollenkaan.\nVarmaan ihan se sama mikä sulla VROC´issa tosin en voi verrata Vikingiä limaiseen kulliin.\nJotenkin kuitenkin jännä, että itekkin olen vikingiä jonkin verran heitellyt ja onhan se lähestulkoon kuin valkyrie, mutta vain ennustettavampi. Keneltäkään en ole kuullut siitä kiekosta moitteita (jotka ovat siis sitä käyttäneet), eihän se mitenkään muotoilultaankaan esim juuri valkyriesta taida erota? Jos tällä perusteella viking on jonkun mielestä kaikkien aikojen surkein kiekko, niin en tiedä miten joku kiekkojaan heittää... :lol:\nToisin kuin taas vrocien kohdalla en taas taida tietää ketään kenellä ne oikeasti luottokiekoiksi ovat nousseet ja syystäkin!\n« : 08.09.15 - klo:00:09 »\nOma aavistus siitä, että täällä liikaa tiukkapipoja riittää\nAjankohtaiseen teemaan liittyen, uusi fribarata vai pakolaiskeskus kotikuntaan?\n« : 05.07.15 - klo:17:08 »\nLainaus käyttäjältä: Mahwell - 05.07.15 - klo:16:17\nLainaus käyttäjältä: Ilu - 05.07.15 - klo:13:04\nMun mielestä ei ole mitään järkeä satsata bägiin kymppiä enempää, kalliimmat bägit nyt on lähinnä oman egon nostatusta, eikä paranna tulosta yhtään. Itse käytän monesti muovikassia, mahtuu hyvin kiekkoja mukaan vaikka pari kymmentä Ja on paljon halvempi keksintö\nai, että näitä trolleja\nEn nyt halua nyt lietsoa vihaa, mutta nyt kun jatkoit keskustelua aiheesta, niin toisaalta, ei osaa noista pointeista voi kiistääkkään Ketjun mukaisesti kuitenkin annettu omaa kommenttia käyttämästään bägistä. Oikeastaan aika samoilla linjoilla itsekkin (huomioon ottaen esim reppubägien nykyhinnoittelun), vaikka en enää perusmuovi-/kangaskassia bäginä käytäkkään. [/OT]\nViikon Vieras / Vs: Viikon vieras #75 - Tomas Rosenqvist SWE\n« : 06.06.15 - klo:23:31 »\nVälinekeskustelu / Vs: Vs: Discmania\n« : 22.05.15 - klo:16:08 »\nLainaus käyttäjältä: Jouni - 22.05.15 - klo:15:38\nKuulostaa ihanalle, vaikka tuskin draiverimoldissa kestäisi yhtä hyvin rimmin muodon ja kovemman nopeuden takia. XT Nova on mulla edelleen loveton mutta Atlakseen on kyllä selkeämpää koloa tullut paljon vähemmässä ajassa.\nMut eikös se ookin noissa innovan overmoldeissa (atlas/nova), että juurikin rimmin materiaali on eri kuin keskustan? Elikkäs xt nova sisältää varsinaista xt-muovia vain keskustan osalta samoin kuin atlas ja rimmin muovi jotakin eri (gripikkäämpää?), vai oonko täysin väärässä?\nRadoilla tapahtuu / Vs: Vs: Riutta DGP\n« : 21.05.15 - klo:13:43 »\nLainaus käyttäjältä: SanMiguel - 21.05.15 - klo:13:39\nHetkinen missä Riutassa on lampi mihin voi heittää?\nVäylän nroo en ulkoa muista mutta siinä suurimmassa rinnealamäkiväylässä oikealla puolella (ylhäältä katottuna) rinteen alla\nVälinekeskustelu / Vs: Vs: Kiekkohankintasi\n« : 19.05.15 - klo:12:15 »\nLainaus käyttäjältä: jan-s-ku - 19.05.15 - klo:11:13\nVip kannel ja BT soft kilpi.\nPiti toi 25% ale käyttää hyödyksi.\nIhan mielenkiinnosta, paljon jäi alennuksen jälkeen esim. vip-muovisille hintaa?\nFrisbeemarkkinat / Vs: Myydään iso läjä kiekkoja!! Tampere\n« : 28.04.15 - klo:22:49 »\nTäytyy tähän väliin todeta, että sain itse ainakin sovittua myyjän kanssa kaupat erittäin mallikkaasti!! Ei ollut ainakaan osaltani mitään valittamista myyjän toiminnasta\nFrisbeemarkkinat / Vs: European open Vroc, Satakunta\n« : 28.03.15 - klo:14:18 »\nJuurikin näin, eli jos eri kiekko kyseessä -> asia kunnossa! Vaikka tää ketju nyt vähän "räjähti" niin tarkoitus ei mulla tietenkään ollut syyttä suotta syytellä/loukata, vaan varmistaa, että sääntöjä noudatetaan\n« : 28.03.15 - klo:13:43 »\n24,90e(/kpl) + mahd pk:t. Niin siis trokaamistarkoitushan ei ollut se, miksi "avauduin", vaan mahdollisen saman myynti-ilmon sijainti myös muualla, mikä taas kiellettyä täällä foorumeilla.\nps. tämän jälkeen en taida uskaltaa nimeäkään laittaa, parit ostokaupat täällä tehnyt nollapostauksillakin, joten eikai sitäkään pakoteta jos itse myisin täällä jotakin niin sitten tietty nimellä yms, siitä Rikulle propsit kans!\n« : 28.03.15 - klo:13:32 »\nHahah, itselläni ei onneksi ole foorumin stalkkaustaustan lisäksi muuta menetettävää joten miksen vastaisikin kun sitä haluat\nEnsiksi täytyy sanoa, että itselläni juurikin vastaava kiekko juurikin samalla stämpillä ja siitä aion pitää kiinni (enkä hankkinut sitä vain "pikavoittojen" toivossa kuten monet ilmeisesti). Joten kateudesta paha sanoa, miksi olisin? Mutta taisit sivuuttaa viestini pääpointin: foorumin säännöissä selvästi mainittu !!!"Ei huuto.net- eikä FB huutokauppakohteita"!!!, mutta voihan olla, ettet sääntöjä ole lukenutkaan josset tuota tiennyt...\nTäällä muuten siis hommasta ei valitettavaa, lähinnä tuon sääntökyssärin perässä kyselin. Entä jos nyt menisin fb-huutokauppaan huutamaan kiekostasi, olisiko tarjota toista? (jos on niin sitten kaikki ok, silloin olet ilmeisesti valmistautunut paremmin näiden harvinaisuuksien trokaa..eikun myyntiin).


Musiikkiala palkitsi omiaan Musiikki & Media -tapahtumassa – Stara\nMusiikkiala palkitsi omiaan Musiikki & Media -tapahtumassa\nViihdeuutiset 23.10.2011, 20:45 · Stara.fi\nMusiikki & Media -ammattilaistapahtuman juhlava Industry Awards -gaala palkitsi lauantai-iltana alan parhaat toimijat. 22. kerran järjestettyyn Musiikki & Mediaan osallistui yli 700 alan ammattilaista. Viidettä kertaa juhlitussa kaupunkifestivaali Lost in Musicissa esiintyi 90 tuttua ja tuoretta nimeä.\nVuoden radiopersoonaksi valittiin Veli Kauppinen, radioksi Radio Helsinki, konserttisaliksi Tampere-talo, manageriksi Virpi Immonen ja tiedottajaksi Taija Holm, ohjelmatoimistoksi J. Karppanen Oy, ohjelmamyyjäksi Live Nationin Elina Orma, ohjelma- tai musiikkipäälliköksi Mikko Koivusipilä.\nVuoden tapahtumana palkittiin Flow Festival ja Vuoden digitaalisena musiikkipalveluna iTunes.\nAsko Kallonen valittiin Vuoden A&R-henkilönä. Vuoden levy-yhtiö oli Warner Music Finland. Lisäksi Vuoden promoottori-palkinnon, eli niin sanotun Juhani Merimaa -palkinnon, sai tuttuun tapaan Juhani Merimaa.


Muusikoiden.net - Keskustelu - Plugareiden ihmeellinen maailma\nAihe: Plugareiden ihmeellinen maailma\nItse suhtautunut plugareihin ja mallintaviin aina varauksella. Putkea sen ollaan pitää ja sitä rataa. Ja putkea löytyykin kotoa sekä treeniksellä enemmän kuin tarpeeksi. Ja ei siinä mitään, putki on edelleen poikaa ja potkii munille komiasti.\nPerheenlisäyksen johdosta joutunut kuitenkin miettimään muita vaihtoehtoja äänittämiselle sillä putken huudattaminen iltaisin on ruvennut kasvattamaan hella sekä kaikenlaisia muitakin säröjä. Osin ongelma on ihan omaa laiskuutta sillä asumme omakotitalossa enkä vain ole jaksanut äänieristää huonettani.\nAsiasta pöydänkulmaan. Päivitin äänikorttini ja samassa syssyssä rupesin miettimään mahdollisuuttaa äänittää suoraan kitaraa piuhan kautta äänikorttiin jättäen perinteisen putkivahvari + mikki yhdistelmän pois. Lo and be hold. Jonkin aikaa sitten hankkimani Mesa Boogien 5 nupin plugari setti tarjosi sen verta hyviä soundeja kotidemotteluun, että mustaatähteä ei tullut edes ikävä.\nNäemmä plugarit alkavat olla sillä tasolla nykyään, että ainakin kotidemottelua varten soundit saa ruuvattua jo niin hyviksi, että putki saa jäädä lepämään, ainakin kotona äänittäessä.\nJuu noita löytyy todella hyviä. High gain puolella Emissary ja Nick Crow 8505 plugarit ovat todella kovia. Mites kevyempiin saundeihin, varmaan jotain maukkaita Orange tai Plexi -plugareita löytyy? En ole etsinyt mutta kiinnostaisi löytää.\n16.01.2018 01:04:31 (muokattu 16.01.2018 01:05:46)\nKevyemmissä soundeissa noista plugaresita paras on mielestäni S-Gear.\nJoo, soundit on hyviä plugaressa, mutta soittotuntuma ei minusta ole vielä samalla tasolla putkivahvistimen kanssa. Paras vaihtoehto kotisoitteluun onkin mielestäni iso putkivahvistin ja Two Notes Torpedo kaapin tilalla. Voi soitella keskellä yötä luurit päässä 100w Marshallilla napit kaakossa.\n16.01.2018 03:34:34 (muokattu 16.01.2018 03:39:30)\nKevyempään menoon S-gear on ollut miellyttävä yllätys kaikin puolin, siitä löytyy myös yksi plugareiden parhaista Mesa Mark IV mallinnuksista.\nClean, crunch, rock & metal: Scuffham S-GEAR\nRaskaampaan Mercuriall U530, Spark, tai ReAxis. Tosin nuokin taipuvat yllättävän moneen menoon, varsinkin eri Marshalleja ja Mesan TriAxista mallintava Spark ja ReAxis.\nMercuriall U530 metal mix\nMy favourite Mercuriall Spark guitar tones\nMercuriall ReAxis demo\nPeavey 5150 tyyppiseen menoon TSE X50 2.4 on jo pari vuotta ollut ihan kiva itselle.\nPeavey 6505 vs Kemper Amp vs Line6 Helix vs TSE X50\nJos taas mikään yksittäinen ei riitä, niin joku mistä löytyy lähes kaikki mahdollinen voi olla se mitä haetaan. Overloud TH3 siihen suosituksena.\nClean, crunch, rock & metal: Overloud TH3\nTuntuu että aina jokin pienempi firma saa tehtyä omaan makuun parhaat mallinnukset. Vaikka noissakin on tuotettu eri tavoin ja esitely raaempaa soundia, mutta omien testausten kautta nuo ovat nousseet kärkeen. Koska on myös tärkeätä, että softa tuntuu hyvältä soittaessa.\nMikä muuten tämän ketjun pointti oli? Muuten vain mehustella näitä? :) Yleisiä plugareihin liittyviä keskusteluja tuolla ei tainnutkaan olla, pelkästään tiettyihin niihin keskittyviä.\n16.01.2018 11:38:07 (muokattu 16.01.2018 11:39:35)\nKazrogeihin törmäsin käyttäjä Antti1 suosituksesta ja niitä tullutkin nyt viime syksystä asti käytettyä. Kattava valikoima vahvarimalleja bundleina tai yksittäin ostettavaksi Mesasta Diezeliin ja Fenkusta Bogneriin. Löytyy myös oma ReCabinet IR:n pyörittelyyn, joita heilläkin omasta takaa aika kattavasti tarjolla.\nDemoversiohan sisältää kaiken mitä talolla tarjota, eikä käyttö katkea 14 viikon kokeiluajan päättymiseen.\n16.01.2018 12:41:22 (muokattu 16.01.2018 12:54:47)\nOikea ratkaisu ongelmaan nimeltä melu on Isolation Box. Valmiita saa Tompalta eikä ole vaikea rakentaa itsekään. Plugarit ratkaisevat muita ongelmia kiitettävästi, ei niitä ole meluntorjuntaan kehitetty. Aloittaja kaipasi äänieristystä huomaamatta että ei sitä koko huonetta tarvitse eristää, riittää kun eristää kajarin.\nOma, ei Iso Boxin veroinen, ratkaisuni on:\n-pienitehoinen, hurinaton, alhaisen dynamiikan vahvistin, jossa hyvä perussoundi pienellä volalla - muutama watti riittää\n-konkkamikki joka tarjoaa paljon kohinatonta gainia\n-paksut untuvapeitot vahvarin eteen ja taakse, mikki siellä sisällä ihkusti - samalla saadaan huoneakustiikka kontrolliin eli poies. Suuntaava vahvistin on eduksi.\nEi kuulu naapurihuoneeseen mitään, katsoo vain että vahvari ei kuumene liikaa eli peitot fiksusti asetellen. Transuvahvari olisi tässä suhteessa parempi.\nsteelduck: Kevyemmissä soundeissa noista plugaresita paras on mielestäni S-Gear.\nNoh, itse kyllä todennut, että soittotuntuma on niin lähellä täydellistä, että eroa on vaikeata kyllä huomata.\npetteri m: Oikea ratkaisu ongelmaan nimeltä melu on Isolation Box. Valmiita saa Tompalta eikä ole vaikea rakentaa itsekään. Plugarit ratkaisevat muita ongelmia kiitettävästi, ei niitä ole meluntorjuntaan kehitetty. Aloittaja kaipasi äänieristystä huomaamatta että ei sitä koko huonetta tarvitse eristää, riittää kun eristää kajarin.\nAluksi pitikin rakennella ISO-boksi, mutta totesin näin pääsevänsi helpommalla maaliin.\n17.01.2018 15:38:23 (muokattu 17.01.2018 15:40:20)\nOstin joulun alla tarjouksesta Plugin alliancen bx_bassduden (https://www.plugin-alliance.com/en/products/bx_bassdude.html) joka on ihan kiva myös kevyempään soittoon. Muuten olen ollut tyytyväinen TH3:n käyttäjä.\nTällä hetkellä ei tulisi mieleenkään ostaa kotiin putkirohjaketta mölyämään.\n17.01.2018 18:08:02 (muokattu 17.01.2018 18:08:49)\nKävin useamman plugarin demoversiot taannoin läpi ihan mielenkiinnosta. Testasin yleensä jotain vähemmän ärjyjä mallinnuksia kuten Fenderit, Voxit ja Marsut. High gain soundit saa mielestäni monella palikalla ihan kelvollisesti. Käytin audio interfacena Axe-Fx 2:stani, koska siinä on laadukkaat sisään- ja ulostulot, jolloin voi keskittyä itse plugariin. Kuunteluun oli Genelec M040 monitorit.\nTällaisia fiiliksiä jäi:\n- Guitar Rig 5. Nätti käyttöliittymä, muita selvästi huonommat soundit.\n- Bias FX. Sama kuin edellä, mutta pääasiassa huonous oli vahvistinmallien reagoimisessa soittotuntumaan ja kaappimallinnuksissa. Ihan käyttökelpoinen plugari kuitenkin eikä läheskään yhtä huono soundiltaan kuin Guitar Rig.\n- StudioDevil Amp Modeler Pro. Saman lafkan mallinnuksia löytyy Atomicin Amplifire-purkeista, ilmeisesti paranneltuina versiona. Mielestäni tätä oli kiva soittaa ja sounditkin kohdallaan, kunhan lataa jonkun hyvän impulse responsen sisään.\n- Scuffham S-Gear. Nyt ollaan jo hyvän äärellä. Tuntuma hyvä, soundi kohdillaan. Ominaisuuksia vähänlaisesti, mutta hinta on hyvä ja tämän voi aina yhdistää muihin plugareihin.\n- Line6 Helix Native. Ehdottomasti tämän hetken parhaita. Hyvä, muttei erinomainen käyttöliittymä, paljon ominaisuuksia. Efektien reitittäminen vähän hölmö, koska se on toteutettu Helix-raudan rajoituksin, jolloin joutuu miettimään mille "prosessorille" blokkeja laittaa vaikka plugarimaailmassa tälläistä ei oikeasti olisi tarve tehdä. Pienellä säätämisellä ja sopivilla IR:lla sain tämän plexi-mallinnuksesta hyvin samanlaista ääntä irti kuin Axe-Fx 2:stani.\nJos haluaa plugareista hyvää soundia irti, neljä asiaa pitää olla kohdallaan:\n- Audio interfacen sisääntulo. Tämän on pakko olla high impedance -mallia tai kitara kuulostaa aivan kuralta. Näissäkin on eroa, olisi hyvä jos olisi 1Mohm impedanssi niin ei kitarasoundi kärsi.\n- Kuuntelulaitteet. Hyvätkään kuulokkeet eivät koskaan kuulosta yhtä hyvältä kuin kunnon isot monitorit. Volaa ei tarvitse edes olla paljoa, mutta kuulokkeiden kanssa jää se kaiuttimien ja kitaramikkien interaktio pois ja jotenkin se vaikuttaa soundiin selvästi. Jos kuulokkeita on pakko käyttää, kannattaa pistää päälle vähän kaikua tuomaan huonetilan tuntua.\n- Kaappimallinnukset. Hyviä impulse responseja saa vaikka minkälaisia ja monet niistä ovat selvästi parempia, kuin mitä plugareissa tulee valmiina. Suosin itse OwnHammerin tuotteita.\n- Audio interfacen latenssi. Kannattaa käyttää mahdollisimman pientä bufferia, niin kitaran soitto tuntuu luontevalta. Käytin itse 64 samplen bufferia.\nRautaratkaisut ovat kuitenkin edelleen helpompia ja monet sisältävät potikoita joita käännellä eikä tarvi edes miettiä latenssia kuin äänittäessä. Kotikäyttöön esim. Yamaha THR10 tai sitten Atomic Amplifirebox ovat varsin edullisia ratkaisuja. Amplifireboxin kanssa tarttee tietysti vielä ne studiomonitorit. Pitkäaikaisena Axe-Fx 2:n käyttäjänä voin sanoa, että vahvistin- ja efektiasetusten kääntely oikeilla potikoilla on huomattavasti mukavampaa hommaa, kuin hiiren nappaaminen käteen joka kerta, kun tarvisi vähän enemmän tai vähemmän jotain asetusta.\nKannattaa kuitenkin kokeilla nuo plugarit läpi, kun kerta suurimmasta osasta löytyy demoversiot. Voi sitten budjetin ja soundimieltymysten perusteella tehdä hankintoja.\nJoo, hi-Z sisääntulo pitää olla äänikortissa ja latenssit tosi pienet. Omassa systeemissäni pääsen round-trip -latenssissa 32 samplella alle neljään millisekuntiin, jota ei enää pysty huomaamaan.\nSitten yksi kikka on laittaa jokin gain-plugin ennen vahvistinplugaria. Esim. Studio Onessa on Mixtool, jolla voi säätää gainia. Tällä tavalla äänikortin esivahvistimen voi pitää pienellä (esim. max -6dB) ja laittaa kompensointia digitaalisesti ennen vahvistinplugaria. Tästä on hyötyä silloin, jos plugari olettaa saavansa mahdollisimman kovaa signaalia ja jos plugarissa ei ole kunnollista input-säätöä.\nsmoltron: Tällä tavalla äänikortin esivahvistimen voi pitää pienellä (esim. max -6dB) ja laittaa kompensointia digitaalisesti ennen vahvistinplugaria. Tästä on hyötyä silloin, jos plugari olettaa saavansa mahdollisimman kovaa signaalia ja jos plugarissa ei ole kunnollista input-säätöä.\nÖööh... -6 dBFS on todella voimakas signaali. Miksi sitä signaalia pitäisi saada vieläkin kovemmalle? Mun kokemuksen mukaan lähes kaikki vahvistinmallinnusplugarit toimivat paremmin, jos niille syöttää paljon hiljaisempaa signaalia. Säröä ei tietenkään irtoa niin paljoa, se lienee selvä juttu. Mua ihmetyttää myös, että miksi sitä signaalia pitäisi vahvistaa digitaalisesti, eikä suoraan etuasteessa halutulle tasolle? Jos haluaa mahdollisimman häiriövapaata signaalia, niin silloin sen tulisi olla mahdollisimman voimakasta jo kitarasta lähtiessä mahdollisimman vähäisellä vahvistuksella, varsinkaan digitaalisella sellaisella.\nItse järkeilen sen näin. -6dbFS on ehdoton maksimitaso. Varsinkin yksikelaisilla signaali on aika piikikästä ja alemmat kielet antavat huomattavasti enemmän energiaa. Hyvissä äänikorteissa on niin paljon dynamiikkaa ettei etuasteita kannata ajaa lähellä nollaa (ja nollastahan ei digissä pääse yli). Mieluummin kannattaa laittaa etuastetta pienemmälle ja jos plugari haluaa voimakkaampaa signaalia, gainia voi lisätä digitaalisesti. Jos softassa on 64-bittinen sisäinen käsittely, headroomia on lähes rajattomasti. Tässä puhun tietysti äänitystilanteesta. Live voi olla eri asia.\nTapojahan on tietysti monenlaisia, mutta näin sen järkeilin itse. Voin tietysti olla väärässäkin.\n28.03.2018 21:13:59 (muokattu 29.03.2018 07:36:21)\nNostetaanpas ketjua... Alan itse kyllästymään tuohon Amplitube 2:seen ja olisi tarkoitus päivittää mallintavat VST:t 2018 tasolle soittoinspiraatioiden maksimoimiseksi.\nItselläni olisi hakusessa ihan perus Les Paul + Tube Screamer + Marshall -soundi, joten mistäköhän mallintavasta härpäkkeestä mahtaisi irrota parhaat moiset nykyään. Pikaisen tutkiskelun perusteella vaikuttaisi siltä, että Mercuriall, S-gear, Kazrog ja Bias Amp 2 olisivat todennäköisimmät vaihtoehdot? Osaisiko joku valaista mikä noista olisi parhaimman kuuloinen vaihtoehto em. kaltaisessa skenaariossa ja miksi? Helix Native kiinnostaisi tietysti kanssa, mutta taitaa jo ylittää kipukynnyksen omassa budjetissani.\nS-Gear oli minusta noista edullimmista paras, mutta nyt tuli hankittua Universal Audion Apollo Twin Duo audio interface ja sen mukana tullut plexi marshall plugin on aika huikea. Se tosin käyttää Apollon DSP:tä, joten ihan perusplugariksi tuota ei voi laskea.\nAamuhaamu: Nostetaanpas ketjua... Alan itse kyllästymään tuohon Amplitube 2:seen ja olisi tarkoitus päivittää mallintavat VST:t 2018 tasolle soittoinspiraatioiden maksimoimiseksi.\nItselläni olisi hakusessa ihan perus Les Paul + Tube Screamer + Marshall -soundi, joten mistäköhän mallintavasta härpäkkeestä mahtaisi irrota parhaat moiset nykyään. Pikaisen tutkiskelun perusteella vaikuttaisi siltä, että Mercuriall, S-gear, Kerzog ja Bias Amp 2 olisivat todennäköisimmät vaihtoehdot? Osaisiko joku valaista mikä noista olisi parhaimman kuuloinen vaihtoehto em. kaltaisessa skenaariossa ja miksi? Helix Native kiinnostaisi tietysti kanssa, mutta taitaa jo ylittää kipukynnyksen omassa budjetissani.\nMercuriall Spark tai Kazrogilta joku marsu, oli siellä Friedmanin joku vahvari myös. Noissa vaan on erittäin hyvä soittotuntuma sekä soundit. Riippuu haluatko kaikena samassa paketissa, vai tekeekö mieli käyttää kaikkiin signaaliketjun osiin erillisiä plugareita. Samaa ei voi sanoa Biasin mistään tuotteesta, jotka ovat edellä mainittuihin verrattuna muovisen ja kompressoidun tuntuisia. Nimenomaan tuntuisia, koska hyvä soittotuntuma erottaa paremmat vahvistinmallinnukset selkeästi heikommistaan.\nNoista kaikista on kyllä olemassa ilmainen rajoitetun ajan toimiva demoversio, joten ei muuta kuin testaamaan.\nÄrGee: Mercuriall Spark tai Kazrogilta joku marsu, oli siellä Friedmanin joku vahvari myös. Noissa vaan on erittäin hyvä soittotuntuma sekä soundit. Riippuu haluatko kaikena samassa paketissa, vai tekeekö mieli käyttää kaikkiin signaaliketjun osiin erillisiä plugareita.\nKuukausi vai mitä lie on vedelty Mercuriallilla nytten ja ero Amplitubeen on kyllä huomattava. Mutta cleanisoundeja en ole vielä tuosta saanut irti, mitä olen pari-kolme kertaa yrittänyt. Onko joku saanut Mercuriallista irti moisia? Tai tuleeko mieleen jotain erityisen heleitä Fender/tms.-mallinnuksia mitä kannattaisi lähteä testailemaan?\n25.04.2018 10:52:31 (muokattu 25.04.2018 10:57:43)\nKäyttö ei siis katkea 14 viikon kokeiluajan päättymiseen?? Linkissä puhuttiin jotain 14 päivästä. Mielelläni kuulisin lisää tästä?\nStone: Käyttö ei siis katkea 14 viikon kokeiluajan päättymiseen?? Linkissä puhuttiin jotain 14 päivästä. Mielelläni kuulisin lisää tästä?\nEi katkea, mutta sen jälkeen aina plugaria avattaessa näytölle siinä pyörii ennen käyttöä teksti jossa käsketään odottamaan noin 15 sekuntia, ja ostamaan tuote. 14 päivää on virallinen aika, jossa tuota ei tapahdu ilmaisessa versiossa.\nÄrGee: Ei katkea, mutta sen jälkeen aina plugaria avattaessa näytölle siinä pyörii ennen käyttöä teksti jossa käsketään odottamaan noin 15 sekuntia, ja ostamaan tuote. 14 päivää on virallinen aika, jossa tuota ei tapahdu ilmaisessa versiossa.\nNo eipä häiritse moinen, jos muuten homma yhä pelittää.\nEnpä maksaisi siitä, että saan 15 sekuntiia kestävän ostokehoituksen pois näkyviltä :D\nTuotahan voisi testata siis, kiitokset!


Juha Siltala - PR-Coaching\nJuha Siltalan esittely\nProfessori Juha Siltalan tutkimusala on psykohistoria. Hän on tarkastellut yksilöitymisen ja joukkoon kuulumisen ristiriitoja niin kansanliikkeissä kuin organisaatioissakin. Sellaiset aiheet kuin valta, alistaminen, alistuminen, häpeä ja syyllisyys ovat avartuneet viime vuosina selviytymiskokemusten, sopeutumiskeinojen ja suojelevien mielikuvien suuntaan.\nSiltalalle psykohistoria ei tarkoita kaiken selittämistä lapsuuskokemuksilla: ratkaisuihin vaikuttavat yhtä paljon työmarkkinoiden odotushorisontti ja ryhmän paine. Ihminen kantaa myös lajiperimäänsä ja yksilöllisiä vahvuuksiaan/heikkouksiaan, mutta niiden ilmeneminen riippuu elämänkokemuksista ja tilanteesta. Ihminen kykenee rationaalisiin valintoihin – jos sattuu olemaan rauhallisella mielellä ja täydellisesti informoitu. Koska niin ei useimmiten ole, ylikorostuneet pelot ja pyrkimys päästä eroon tilanteen paineesta voivat johtaa pikaiseen helpotukseen, joka kostautuu.\nIhminen pyrkii ensisijaisesti rauhaan, tasapainoon, homeostaasiin, jossa stressi ei hälyytä. Stressiä sopii toki olla sen verran, että mielenkiinto pysyy vireillä. Jos haasteet kasvavat hallitsemattomiksi eikä ponnistusta palkita, stressi muuttuu pahanlaatuiseksi ja alkaa kuluttaa elimistöä. Elimistö ei kestä jatkuvaa liikekannallepanoa, joka ei johda ratkaisuun, taisteluun tai pakoon. Stressitermostaatin epäkuntoon menosta ja hermoston kulumisesta seuraa väsymys ja masennus – elimistö hankkiutuu pois kuluttavien haasteiden äärestä. Trauman ei tarvitse tulla kertakaikkisena iskuna – se voi hiipiä ruumiin reaktioihin myös hiljaa hivuttamalla. Pako mahdottomasta pakkoraosta selittää aika monia ennenaikaisia eläköitymisiä.\nIhminen voimaantuu kokiessaan, että voi vaikuttaa asioihin eivätkä ne jyrää häntä alleen. Silloin maailma on mielekäs ja psyykkisessä mielessä asuttava paikka. A:sta seuraa B, ponnistuksesta palkinto ja yksilön hyvät tarkoitukset myös ymmärretään hyviksi tarkoituksiksi. Jos yrittäminen tuottaa aina muuta kuin piti ja hyvä käännetään pahaksi, ei kannata yrittää vaan säästää vähiä voimavaroja suotuisampaan tilanteeseen. Vetäytyminen voi joskus olla paras mahdollinen adaptaatio.\nTyö tuottaa kuitenkin onnea suurimmalle osalle suomalaisista työntekijöistä. Onni ammennetaan työn sisällöstä, oman vaikutuksen kokemisesta ja hyvästä tunnelmasta työpaikalla. Työstressi puolestaan johtuu siitä, ettei työtä ehdi tehdä kunnolla loppuun huonon organisoinnin vuoksi, omaa vaikutusta ei voi nähdä sen paremmin tuloksessa kuin työehdoissakaan eikä tunnustusta osaamiselle saa. Työn sisältö siis eheyttää tekijäänsä, työn vaihtosuhteen ja ehtojen yksipuolinen muuttaminen tai organisaation jatkuva myllerrys puolestaan hajottavat häntä. Win-win –tilanne työntekijän ja työnantajan kesken saataisiin syntymään, jos työntekijä saisi keskittyä siihen missä saa eniten aikaan eikä joutuisi keskittymään oman asemansa puolustamiseen työyhteisössä mullistusten keskellä. Epäluottamuksen ja nollasummapelin kierre voisi kääntyä molempien voimavaroja säästäväksi luottamukseksi siihen, että sitoutumiseen vastataan sitoutumisella.\nSiltala on ollut 20 vuotta suosittu luennoitsija mitä moninaisimmille ammattiryhmille. Luennot ovat käsitelleet talouden ja työelämän muutosta pitkällä ja lyhyellä aikavälillä, organisaatioiden ja ryhmien dynamiikkaa sekä yksilöiden itsesäätelykeinoja. Myös lasten, nuorten ja perheen selviämistä työelämän myllerryksessä on tarkasteltu. Niissä on pyritty synteesiin eri tutkimusalojen tiedosta eikä niinkään korostamaan yhtä tutkimusperinnettä muiden kustannuksella. Siltala ei liioin ole tyrkyttänyt patenttiratkaisuja väisteltyihin rakenteellisiin ongelmiin mutta kylläkin henkistä tilaa pohtia niitä etäämmältä. Pitää erottaa toisistaan asiat, joille voi tehdä jotakin, sellaisista joille ei ainakaan yksin voi mitään ja joista ei kannata syyllistyä.\nPääteokset sekä joitakin huomattavampia artikkeleita:\nLapuan liike ja kyyditykset 1930 (1985)\nThe Dimension of Change in Psychohistory (1989) (suom. Psykohistorian muutosulottuvuus, 1990)\nSuomalainen ahdistus. Huoli sielun pelastumisesta (1992)\nMiehen kunnia. Modernin miehen taistelu häpeää vastaan (1994)\nYksilöllisyyden historialliset ja psykologiset ehdot. Teoksessa Yksilö modernin murroksessa (1996)\nSosiologinen ja psykologinen minä. Teoksessa Tunteiden sosiologiaa (1999)\nValkoisen äidin pojat. Siveellisyys ja sen varjot kansallisessa projektissa (1999)\nPsykohistorian metodologisia kysymyksiä. Teoksessa Kulttuurihistoria. Johdatus tutkimukseen (2001)\nElastic mind at the flexible labor market. Teoksessa Psychohistorie und Politik, 2004.\nAggression at Work: From Structured Labour Market Conflict to Inter- and Intrapersonal Tension. Organisational and Social Dynamics, 2004.\nTyöelämän huonontumisen lyhyt historia. Työelämän muutokset hyvinvointivaltioista hyperkilpailuun (2004; 2007 päivitetty ja laajennettu laitos)\nFundamentalismus als Kompromiss im Vergleich der individuellen Marktwerte. Teoksessa Fundamentalismus und gesellschaftliche Destruktivität (2006)\nThe Material Basis for Psychologial Boundaries. “Autonomous” and “relational” ideal types from the point of view of the bargaining power of common men. Teoksessa Emotionen, Nationen und Kriege (2007)\nSodassa kasvaneiden tunneperintö (Jenni Kirveksen, Ville Kivimäen ja Sari Näreen kanssa).\nTeoksessa Uhrattu nuoruus. Sodassa koettua, II (2008)\nPotter statt Ödipus? Kumpels als Elternersatz in der globalen Populärkultur. Teoksessa Kindheit, gesellschaftliche Entwicklung und Kollektive (2008).\nUuden julkishallinnon (NPM) ristiriidat. Kunnallistieteellinen aikakauskirja, 2008.\nSisällissodan psykohistoria (1999)\nTietotekniikka tuottavuuden esteestä tuottavuuden edistäjäksi. Teoksessa Uuskasvua ymmärtämässä, 2010\nToimivan yhteistyön referenssejämme\nCopyright © PR-Coaching Oy. All rights reserved. Site by Slim


Rovaniemen Palloseura - RoPS perui Tromssan reissun\ntiistai, 18 maaliskuu 2014 09:05\nRoPS perui Tromssan reissun\nVeikkausliigakauteen valmistautuvan Rovaniemen Palloseuran piti kohdata perjantaina Norjan toiseksi korkeimman sarjatason Tromso IL harjoitusottelussa Tromssassa.\nSuunnitelmat kuitenkin muuttuivat viime hetkellä. Napapiiriläiset eivät matkustakaan pohjoiseen, vaan suuntaavat Tampereelle Suomen Cupin 5. kierroksen otteluun. Siinä vastaan asettuu Ykkösen kärkiseuroihin kuuluva Tampereen Ilves. Ottelu pelataan todennäköisesti lauantaina kello 14. Peli pelataan ulkokentällä. Asia varmistuu tiistaina.\n– Meillä oli sovittuna Tromssan reissu ja sitten taas 29.3. vieraissa harjoitusottelu IFK Luleåta vastaan. Suomen Cupin peli tuli tähän väliin. Ohjelmasta olisi tullut liian tiukka. Cupin peli olisi pitänyt pelata keskelle viikkoa ensi viikolla, emmekä olisi millään palautuneet tärkeään otteluun fyysisesti ja henkisesti raskaalta Tromssan reissulta, RoPSin urheilu- ja markkinointijohtaja Jari Ilola kertoo.\n– Ennen varsinaisen sarjakauden alkua on hyvä pitää viikko per peli tahtia. Välissä on ehdittävä myös harjoitella. Liian kova ottelurytmi aiheuttaa vain loukkaantumisia. Norjan reissuun liittyi myös riskejä.\n– Siellä on nyt talviset olosuhteet ja lunta tullut paikoin 30 senttiä. Reissu olisi voinut venyä pitemmäksi ja peliolosuhteet olla huonot. Tromssa olisi ollut hyvä ja tärkeä peli, mutta riskit juuri nyt liian isot, Ilola päättää.


Vihavainen: Consilium virorum obscurorum\nKun Neuvostoliiton ideologia romahti, putosi sen olemassaololta ja mahdollisilta saavutuksilta pohja pois. Jäljelle jäi vain valtio, koneisto, joka oli pitänyt yksilöitä tiukasti alistettuina rattainaan.\nSen palvontaa Putin on kyllä sittemmin koettanut tarmokkaasti edistää ja korostanut sitä, että eräänlainen valtioiden successio apostolica on olemassa: Neuvostoliitto oli Venäjän imperiumin jatkoa ja nykyinen Venäjä sen laillinen perillinen. Valtio on kaiken ydin.\nMutta kyllähän myös ideologiaa Venäjällä tarvitaan. Jos Venäjä olisi kansallisvaltio, ei asialla ehkä olisi niin väliä, mutta kun se haluaa olla nimenomaan imperiumi. Pelkkä alaston valtioetu ei riitä kannustaan ihmisiä kuolemaan puolestaan, kuten Iborskin klubin huomattava toimihenkilö Aleksandr Prohanov on huomauttanut.\nTappamiseen on helppo motivoida, mutta kuolemisen perustelu on vaikeampaa. A pridjotsja, kuten venäläinen sanoo: mutta kun niin pitää… Juuri tämä valmius uhrautua asian puolesta on nimittäin Venäjän nykyisen lunatic fringen ajattelussa aivan keskeisiä asioita. Siinähän todistetaan koko kansan passionaarisuus, Lev Gumiljovin käsitteitä käyttääksemme.\nJo Jeltsinin aikana etsittiin uutta venäläistä ideologiaa, vaikka uudessa perustuslaissa erityisesti kiellettiin se mahdollisuus, että koko valtio perustuisi ideologialle. Ideologioita myös löydettiin ja palkittiinkin, mutta eihän sellaisista kilpailujen hedelmistä ole vakavasti otettaviksi. Fichteä siteeratakseni niistä puuttuu tärkeintä: der Zwangherr -se, joka pakottaa. Mutta voihan se valtio siihen rooliin ruveta otollisella hetkellä, esimerkiksi sodan aikana.\nKun ensimmäistä Tšetšenian sotaa käytiin ja hyvin huomattava määrä nuoria asevelvollisia alkoi saapua kotiseuduille sinkkiarkuissa, totesi sotaministeri Gratsov, että heillä oli hymy huulillaan. Lausahdus oli varmaankin tarkoitettu lisäämään kaatuneiden kunniaa, mutta koko asia haisi liiankin irvokkaasti armeijan kyvyttömyydeltä ja kyynisyydeltä, eikä komea väite saanut tarkoitettua kaikupohjaa. Nyt saattaa tilanne olla aika samanlainen.\nIzborski klub (Изборский клуб, ks. https://timo-vihavainen.blogspot.com/search?q=izborskin+klubi ) on vain yksi, mutta epäilemättä kuuluisin Venäjän obskuranttien ajatushautomoista. Viime vuoden lopulla se julkaisi parissakin artikkelissaan pohdintoja venäläisen ideologian johdosta.\nViime vuoden marraskuussa Iborskin klubi ja puoli tusiaa muitakin nationalistisia klubeja piti keskustelutiaisuuden aiheesta Murrosaika, ideologia, joka yhdistää kansakunnan. Keskustelussa todettiin, että Voiton ideologia voisi olla kansallinen projekti, jota sävyttää päämäärätietoisuus ja optimismi. Uuden ideologian tulisi perustua uusille ihmisille, yhteiskunta olisi puhdistettava, toimeenpantava eräänlainen kaaderien vallankumous.\nVenäjän sivilisaatiomissiona on pelastaa maailma globaaliselta katastrofilta. Tärkeimmät postulaatit ovat: hyöty voiton edellä, yhteinen asia oman edun edellä, solidaarisuus kilpailun edellä, vapaus suvereniteettina riippuvuutta merkitsevän vapauden edellä.\nTärkeimmät kulttuuriset koodit ovat seuraavat: työ on pyhää, Venäjän nousee jälleen henkiin imperiumina (nyt elämme ”viiden imperiumin” syntyaikaa), venäläinen ihme on jälleensyntymisen ja voiton voimana, yhteinen asia on yhteisyyden (sobornost) symboli Venäjän kohtaloissa, puolustushenki, venäläisen sielun yleisinhimillisyys (vsemirnost).\nNo, tutulle pohjallehan tässä yritetään rakentaa. Idea puhdistuksesta on vanha leniniläinen periaate, jonka Stalin kehitti hallinto- ja terrorijärjestelmäksi, venäläisyyden yleisinhimillisyys (vsetšelovetšestvo) on jo Dostojevskin lanseeraama ajatus. Venäläisethän ovat tai ainakin olivat jumalankantajakansa, narod bogonosets, kuten hän asiaa luonnehti.\nVenäjälle tarjottiin tässä seminaarissa monenlaista lääkettä, pudistusajatteluun liittyy varmasti ajatus uudesta meritokratiasta. Eliitti ei nykyisessä muodossaan tyydytä änkyröitä, siellä on ihan liikaa länsimaita kumartelevaa ja ihannoivaa väkeä.\nTämä ei ole lainkaan uusi havainto. Samaa on näissä piireissä jankutettu jo vuosikymmeniä, on puhuttu jopa kuudennesta kolonnasta, joka kyllä tottelee Kremliä (jonka todellista venäläistä aatteellisuutta myös oli tapana epäillä), mutta sisimmässään ajattelee toisin. -Siis Stalinin jo aikoinaan vuonna 1937 suureksi ongelmaksi ja viholliseksi julistamaa kaksinaamaisuutta, двурушничество.\nHuvittavaa kyllä, ideologian etsijät mainitsivat useammankin kerran Vladimir Putinin lanseeraaman käsitteen konservatiivien optimismi. Jokohan Putin piankin on myös maailman suurin filosofi?\nKiinnostava ja aidosti fasistinen idea kansan symbioosista valtion kanssa esitettiin myös seminaarissa sangen hartaassa sävyssä. Taidatkos sen paremmin sanoa. Tutto nello Stato, niente al di fuori dello Stato, nulla contro lo Stato. sanoi Mussolini.\nPeriaatteessa käsitellyt asiat olivat merkityksellisiä ja jopa tärkeitä: ”keitä me olemme, miksi elämme, minkä hyväksi olemme valmiita uhraamaan itsemme, kuka on ystävämme ja kuka vihollisemme, millaiseen maailmaan pyrimme ja mitä haluamme sille sanoa”.\nMitä vihollisiin ja ystäviin tulee, on suuren Saatanan roolissa tietenkin Amerikka, jonka pyrkimyksiin kuuluu muun muassa väestönkasvun rajoittaminen, joka ei lainkaan sovellu Venäjälle sen enempää kuin maailman yksinapaisuuden periaate tai kaiken maailman individualisti-hedonistiset kotkotukset.\nParrakkaan akan Gayropa inhottaa aatteellista venäläistä, enkä itse asiassa sitä lainkaan ihmettele. Venäjä elää toista intellektuaalista aikakautta kuin länsi, oltuaan liki kolme sukupolvea siitä eristyksissä.\nHämmästelin jo, miten kitkattomasti Venäjällä näköjään omaksutaan koko läntinen pintakulttuuri, josta se oli vuosikymmenet ollut hyvin tarkoin eristetty. Marginaaleja en ota tässä lukuun.\nMutta pinta on pintaa. Kulttuurin syvät virrat taitavat olla lunatic fringen puolella ja kun sotatila, henkinenkin sotatila, jatkuu aikansa, nousee obskurantismi yhä kunniallisemmaksi asenteeksi.\nTimo Vihavainen 11. maaliskuuta 2022 klo 11.17\nProhanov vertasi seminaaria lääkärien neuvotteluun (konsiiliin) Venäjän sairasvuoteen äärellä.\nSairasta siis on ja patriotismia puuttui vielä marraskuussa. Miten lie nyt?\nAnonyymi 11. maaliskuuta 2022 klo 23.53\nVenäjän hyökkäys Ukrainaan on ihan rikollista toimintaa.\nOn ihan käsittämätöntä, mistä tätä fasismia pursuaa, ihan etnisistä taustoista riippumatta, ja "patriotismiksikin" sitä ainakin Venäjällä voidaan nimittää.\nHitler aikanaan lopulta sai turpiinsa, tuhottuaan toimillaan melkein koko Euroopan ja osan muutakin maailmaa.\nOn vain ajan kysymys koska Putinille käy samoin, peloissamme katselemme kuinka paljon tämän "patriotismin" nimissä hän tulee saamaan tuhoa aikaiseksi. Voisi siirtyä jo pikaisesti siihen bunkkerivaiheeseen, kuula kaaliin jne.\nEi tule Venäjä eikä venäjän kansa vuosikymmeniin saamaan osakseen mitään luottamusta vapaan läntisen maailman suunnasta...\nMatias 11. maaliskuuta 2022 klo 12.32\nIlahduttavasti meillä reservistä eroaminen on lisääntynyt merkittävästi. Ammattiarmeijan hyvä puoli on se että sotahullut voivat mennä tapattamaan itsensä ja me muut jäämme vain tuskailemaan kohonneiden energia- ja hyödykekustannusten kanssa. War is boring!\nTimo Vihavainen 11. maaliskuuta 2022 klo 12.35\nEiköhän siitä kiksejäkin löydy.\nAnonyymi 11. maaliskuuta 2022 klo 13.52\nJokseenkin löytänen hölmönä kuolla rahan puolesta, mutta ihminen on omituinen. Ja onhan tuonne muukalaislegioonaan päässyt ennenkin.\nJa me eukot jäädään taas kuuntelemaan herrojen marinoita, jokseenkin naisen osa ei muutu. Ihan sama mille vuosisadalle sattunee putkahtamaan.\nAnonyymi 11. maaliskuuta 2022 klo 14.44\nTuon meneillänolevan sotilaallisen offensiivin opetuksia pitäisi olla aiakin kaksi,ensin pitäisi vihollisen arvo ja asennemaailma kartoittaa,nin hyvin että tiedettäisiin onko alueella myötämielistä väestöä Tuosta Saksan Rnskan ja alankomaiden, sekä Itävällan haltuunotto, helposti oli hyvä esimerkki.\nNyt venäläiset joukot eivät saaneetkaan mielyttävää vastaanottoa,edes itäisessä Ukrainassa.\nToinen virhe oli lähettää vanhoja hyökkäysvaunuja ja kokemattomia kuskeja, sodat pitäisi nykyisin käydä ammattiarmeijoiden voimin.\nMe suomalaiset voisimme luovuttaa sotimisen,esimerkiks amerikkalaisten ammattimesten tehtäväksi, on typerää ostaa heiltä kalliita hävittäjiä, kun he ilmeiseti myös ilmaiseksi meitä myös puolustaisivat, hyväntahtoisia kun kuuluvat olevan, varsinaisia enkeleitä.\nAnonyymi 11. maaliskuuta 2022 klo 18.19\nKyllä, kyllä noinhan se olisi pitänyt vuonna 1939 tehdä, olisi saatu nauttia Siperian terveellisesti ilmastosta ja päästäisiin nyt vapauttamaan Ukrainaa, hoitakoon jotkut toiset kaikki ikävät hommat. Sitten kun tuo asenne on levinnyt riittävän laajalle, onkin aika luovuttaa elintila jollekin tuoreelle, elinkelpoisemmalle kansalle taikka valta tuolle elinkelpoisemmalle ryhmälle. Tästä on tehty mielenkiintoinen kokeilu sodan ulkoistamista Rooman imperiumin loppupuolella. Tulokset eivät kyllä olleet erityisen rohkaisevia.\nAnonyymi 11. maaliskuuta 2022 klo 12.46\n"Hämmästelin jo, miten kitkattomasti Venäjällä näköjään omaksutaan koko läntinen pintakulttuuri."\nJo Göbbels aikoinaan ihaili Hollywoodin sotapropagandaa joka tunkeutui ihmisen pään sisään niin ettei ihminen edes sitä tajunnut itse. MI-6 johtaja herätti kohua pari viikkoa sitten väittämällä että Ukrainassa taistellaan LGBT:n puolesta. Itse spekuloin muutama vuosi sitten kieli poskella että III maailmansota käydään vielä jonkun uuden George Floydin tai Conchita Wurstin puolesta. Ei olisi pitänyt viisastella. Ne ottikin asiat vakavasti.\nVenäläinen nuoriso on tietenkin siinä kuin suomalainenkin helppo kohde. Pian antautuu myös muslimimaailma ja kaikki Timon teesit kaatuvat kuin dominonappulat. Onko tämä enne uudesta jääkaudesta?\nAnonyymi 11. maaliskuuta 2022 klo 13.59\nNuoret on aina se mikä omaksuu.\nEnkä usko että muslimimaailma antautuu, naiset yleensä kasvattanee sen seuraavan sukupolven, usko taas sieläkin oletettavasti tulee äidiltä ja kulttuurista. Eri asia sitten on kuinka vapaita lapset edes ajattelun kannalta on sitten. Kulttuurillisesti ihan jotain muuta. Koettettiinhan sitä länsimaistaa, mutta rakenne itsessään on erilainen. Uskonoppineet ja varakkaat ne tainnee sielä huseerata.\nPauli 11. maaliskuuta 2022 klo 12.59\n"Vladimir Putinin lanseeraaman käsitteen konservatiivien optimismi. Jokohan Putin piankin on myös maailman suurin filosofi?"\nVenäjä, Ukraina sekä noin 45% maapallon muusta väestöstä asuu alueella jossa luontainen väestön uudistuminen on joko jo aikoja sitten tai aivan äskettäin kääntynyt negatiiviseksi. Se tarkoittaa väestön keski-iän nousua joka vääjäämättä johtaa meidän homekorvien enemmistöön. Se merkitsee konservatiivisuuden yliotetta. Kaikki käpertyvät omaan Metsolaan. Nyt on menossa vain tämä Midsomerin murhat spektaakkeli mutta luulenpa että se on vain gangsterien välienselvittely ja matka vanhainkotiin ja vaipanvaihtoyhteiskuntiin jatkuu vääjäämättä.\nVäestötieteilijä: demografialle emme voi mitään.\nAnonyymi 11. maaliskuuta 2022 klo 13.20\n>…etsittiin uutta venäläistä ideologiaa… keitä me olemme, miksi elämme…missio…\nMielenkiintoinen aihe; entä meillä? Löytyykö valtakunnastemme enää edes peilejä oman katsantokantamme selvittämiseen, arvioimiseen ja arvostelemiseen?\nMitenköhän laajasti olemme havainneet, että poliitikot ovat meiltä kadonneet? Ei ole aikoihin kuulunut poliitikkojen lausuntoja, debateista puhumattakaan, Euroopan tilanteesta ja miten siihen tulisi suhtautua. Mitä puuttuu, osaamista vai uskallusta?\nPoliitikot on veikeästi korvattu ”tutkijoilla”, jotka kertovat meille ”tieteellisen totuuden”, kuinka asioihin tulee suhtautua. Mutta niin kovasti perinteisten politrukkien tapaan.\nKuulemme UPI:n tutkijan viileän analyyttisen mielipiteen, joka kertoo ”Venäjän ryhtyvän tappamaan Ukrainassa siviilejä tavoitteidensa saavuttamiseksi.”. Sitten ”tutkija” Salonius-Pasternak jatkaa ”täysin hiiltyneenä” Ruotsin päämisterin Nato-kommenteista, joka ei varauksetta kannattaneetkaan liittymistä.\nTiedotusvälineemme ovat jouhevasti siirtyneet perinteiseen sotapropagandaan niin, että Venäjän kantaa ei meidän tavallisten kansalaisten sallita kuulla, eikä omaa ajatteluamme pidetä tarpeellisena. Siksi RT, Sputnik ja muut ovat plokattu, niin kuin sotaa käyvälle maallemme kuuluukin.\nKovasti näytämme olevan Venäjää erilaisempi.\nAnonyymi 11. maaliskuuta 2022 klo 20.41\n"Poliitikot on veikeästi korvattu ”tutkijoilla”, jotka kertovat meille ”tieteellisen totuuden”, kuinka asioihin tulee suhtautua. Mutta niin kovasti perinteisten politrukkien tapaan."\nOngelma tainnee olla se "kuvitteellinen" eriytyminen. Mikä siis teollistuneessa yhteiskunnassa on osittain väistämätön.\nAmmattipoliitkot on taas asia erikseen.\nMutta tieteen näkökannalta taas siinä tupannee asiantuntijat kiistelemään, mutta asia voinee olla hyvinkin yksinkertainen jos katsonee asiantuntijan koulutusta mikä teoriassa voinnee selventää näkemyksen logiikkaa.\nJoskus kun tuli luettua Myllykankaan ja Tuomissen pamfletti Pharmaggedon. Molemmilla suht hyvät argumentit ja pohja näkemykseensä, molemmat kumminkin koulutuksen saaneita jolloin näkemys ei voi olla tuulesta temmattu. Mutta koulutus molemmilla eri mikä selventää logiikkaa. Mitä lueskelin niin herrat monesti ovat eri mieltä asioista, mutta lähtökohdin ajattelevat kumminkin kaikkien etua (sitä väestön).\n(Sinänsä jäin tuolloin pohtimaan "vaihtoehtohoitoina" pidettyjä näkemyksiä. Ettei kyse aina ole uskomuksista vaan juurikin teollisuuden ja kaupankäynnin vaikutteesta. Lähinnä esimerkkinä kun luontaistuotekaupoista saanee joitain tuotteita missä teoreettisesti voinee olla samoja aineita kuin lääkärin määräämissä (lähinnä jos ennen vanhaan aineita on hankittu luonnosta niin nykyään purkeista löytynee vaikka mitä mutta siihen on syynsä miksi koulutus jollekkin alalle), mutta kun niitä samalla tavoin valvota niin seurauksista ei voine mennä takuuseen. Eli ihmisen pitänee itse olla tietoinen mitä hankkii.\nTyyliin itse kun aikanaan imetin niin ostin imetysteetä luontaistuotekaupasta mikä lisäsi maidon tuotantoa, mutta saman asian olisi kuulemma ajanut kotikalja, humala ainesosana on se mikä lisää siis sitä tuotantoa ja löytynee molemmista. Teoriassa siitä varmaan voisi tehdä pillerin tai vastaavaa ja viedä apteekkiin. Mutta kaippa sitä ihmisillä on parempaakin tekemistä ja olettaisi että ihmiset nyt olisi vähän omatoimisempia hankkimaan tietoa.)\nveikko havu 11. maaliskuuta 2022 klo 13.37\nOnko Izborskin klubi selkeästi ilmaissut, että Neuvostoliitto olisi huono asia? Tasapainoilu Putinin ihanteiden ja oligarkkien raivon kanssa luultavasti johtaa obskurantismiin osaltaan.\nOnhan tuosta obskurantismista etua Putinillekin. Sama venäläinen yleisö, jolle vielä hetki sitten vakuuteltiin ja valehdeltiin "erikoisoperaatiota" ja "sopimussotilaita", levittää nyt innolla hyökkäyksen taktista Z-symbolia ympäriinsä samaan tapaan kuin yrjönnauhaa.\nVälillä tuntuu, että propagandassa venäläiset esitetään tarkoituksella tahdottomina neukkukoneihmisinä. Putinin viesti sisäisille ja ulkoisille vihollisille on tehokas: turha yrittää vaikuttaa väkeeni; he nielevät ja tekevät pyynnöstäni mitä haluan.\nTimo Vihavainen 11. maaliskuuta 2022 klo 14.03\nSiellä on erilaisia tyyppejä. Katsovat sovittaneensa punaisten ja valkoisten ristiriidan Venäjän historiassa. Alfjorov, fysiikan nobelisti ja kommunisti oli klubin jäsen.\nStrix Senex 11. maaliskuuta 2022 klo 14.02\nSiitä puhe, mistä puute. Tämä taitaa päteä myös valtion tai imperiumin tai yleensä yhteiskunnan ideologiaan, olemassaolon perusteeseen ja oikeuttajaan. Kun perusta on kunnossa ja toimii kohtuullisesti, ei siitä suurempaa polemiikkia ole. Tutkijat toki voivat sellaistakin pohtia ja pohtivatkin, mutta tavalliset kansalaiset vähemmän. He tekevät töitä itsensä ja yhteiskuntansa hyväksi. Vasta kun se tuntuu olevan uhattuna, he heräävät, terhistäytyvät ja nousevat sitä puolustamaan. Mutta siellä, missä perusta ei ole kunnossa, sitä ideaa ja ideologiaa pohditaan, etsitään ja ihmetellään. Mitä absurdimmalta todellisuus tuntuu, sitä tiiviimmin ja sitä monimutkaisempia ja korkealentoisempia selityksiä etsitään ja sorvataan. Jalat maassa voidaan elää siellä, missä on tukeva pohja mutta siellä, missä pohja pettää, lähdetään tavoittelemaan taivaita.\nTimo Vihavainen 11. maaliskuuta 2022 klo 14.05\nSeminaarissa todettiin Venäjä sairaaksi. Kansalla oli väärät asenteet ainakin silloin, ennen sotaa.\nKamunen 11. maaliskuuta 2022 klo 14.20\nVenäjä on vaikuttanut niin paljon kohtaloihimme, että on suorastaan ihme että olemme ylipäätään olemassa, jotenkin näin pääteltiin presidentti Mauno Koiviston kirjasta ”Venäjän idea”. Häntä tituleerattiin valtiofilosofiksi.\nNyttemmin on ymmärretty sotien jälkeisen ajattelun kehityksen Italiasta alkaen romuttaneen valtiofilosofiat jokaisen yksilön paljastuttua filosofiksi kukin omalla tavallaan.\nEhkä meidänkin pitäisi valita koomikko presidentiksi? Näköjään on onnistuttu karkeasti pilailemaan naapurin kustannuksella, kuten aamun italialainen lehti kertoo (4.3.22):\n”Minun on puhuttava Putinin kanssa, koska se on ainoa tapa lopettaa tämä sota”, sanoi Ukrainan presidentti ja vakuutti itselleen olevansa ”avoin” ja ”valmis käsittelemään kaikki asiat”. ”Istu kanssani neuvottelemaan, mutta ei 30 metrin päähän”, oli Venäjän johtajalle osoitettu vetoomus, joka muistutti Putinin tapaamisista Macronin ja Scholzin kanssa entisen koomikon provokatiivisella välähdyksellä. ”En pure. Mitä sinä pelkäät?” lisäsi Ukrainan presidentti.”\n– Mutta toisaalta, eivätkö nykyisen suhteet entiseen puolueeseensa ja kulloiseenkin pääministeriin olekin olleet lähinnä tv:n Kummeli-tasoa?\n– Perussuomalaiset saivat johtoonsa yliopistolta ”Riikan joka ei anna purra”.\nps. meni pari päivää ja Sanna Marin nähtiin Tallinnassa! Ja kun kahdentuhannen kilometrin päässä alettiin ampua, ylipäällikkö lennähti Amerikansedän kainaloon.\nKamunen 11. maaliskuuta 2022 klo 16.34\nItalian vanhojen kaupunkivaltioiden perinteet ovat ohjanneet Eurooppaa rauhan tielle sen jälkeen kun yksi-isäisen läntisen ajattelun kaksi velipoikaa - kristityt ja juutalaiset- olivat joutuneet ankaraan perimyssotaan ääripisteenään holocaust. Ajattelu meni uusiksi.\nMEG 11. maaliskuuta 2022 klo 15.23\nKuinka syvällisesti Venäjän laajat kansanjoukot mahtavat valtionsa ideologista olemusta ja oikeutusta pohtia. Luulen ,että vahvan johtajan poissaolon kokevat epävarmuutena. Putinia seurannee toinen Putin .\nTsingis-Kaanin ja Timur Lenkin perintöä kantava Venäjä tulee olemaan Eurooppalaisen sivilisaation kiusana ,kunnes aleneva syntyvyys , koulutettujen aivovuoto ulkomaille sekä öljyn ja kaasun kysynnän hiipuminen sitä kuihduttavat.\nAffu 11. maaliskuuta 2022 klo 15.58\nInfarmaatiosta on yksinkertaistamista. Ehkä parempi olisi puhua informaatiosekamelskasta ja kun sen hyväksyy, niin on helpompi ajatella, että entäpä jos Putin on ajantasalla ideologiassaan, mutta toteuttaa sitä slaavilaiseen tyyliin.\nSillä niin kuin tiedämme Zelenskyi, Putin, Trudeau ja moni moni muu, kuten meidän Sannamme, ovat kaikki olleet Schwabin luennoilla. Entäpä jos taloudemme nollaus on käynnissä kahdella rintamalla ja kohta meillä on kolme melkoisen persaukista mutta suurta kuitenkin maailman mahtia. Kiina, Venäjä ja Länsi.\nItse asiassa reaalinen maailmanmeno on niin hullua, että on helppoa on ottaa joku salaliittoteoria ja uskoa siihen.\nAnonyymi 11. maaliskuuta 2022 klo 20.51\nSannaa on turha syytellä nykyisestä tilasta.\nEi nuo toiset ole asioita sen paremmin hoitaneet.\nTosin löysin kyllä hauskana yhtenä iltana syksyllä kuppilassa olessa kun kysyin yhdeltä herralta että koska olisi ollut tyytyväinen poliittiseen johtoon? Vastaus oli Kekkonen.\nveikko havu 12. maaliskuuta 2022 klo 1.01\nMielestäni Sauli Niinistön toimintaan voimme olla varsin tyytyväisiä. Hän on pitänyt aktiivisesti yllä Suomen pragmaattisia suhteita sekä Venäjään että Yhdysvaltoihin vaikeista ajoista huolimatta.\nSen sijaan hallituksemme lähinnä kulkee EU-lauman mukana tuomatta esille Suomen erityisasemaa Venäjän kauppakumppanina ja naapurina. Mitään korvauksia ei ole tiedossa. Nyt olisi oiva tilaisuus ottaa esille myös EU-turvatakuut, mutta avuton hallituksemme on hiljaa.\nVoimme vain kuvitella, mitä tämä ulkoministerimme al-Holin ja Etiopian sankari Haavisto olisi saanut aikaan presidenttinä. Luultavasti olisimme sanasodassa varsin monen maan kanssa Ruotsin "feministisen ulkopolitiikan" sankarin Margot Wallströmin tapaan.\nAnonyymi 11. maaliskuuta 2022 klo 16.09\nTotta puhuen suhtaudun aika ynseästi tähän Ukrainaankin. Sen "nuori kukoistava demokratia" katuhuligaanein ja parlamentin nyrkkitappeluineen ei kyllä tee erityisen suurta positiivista vaikutusta. Kuulemma yksi rauhanneuvottelijoistakin sai kuulan päähänsä mikäli tieto pitää paikkaansa. Hänen kerrotaan olleen itseasiassa pankinjohtajan.\nAnonyymi 11. maaliskuuta 2022 klo 17.52\n"Pelkkä alaston valtioetu ei riitä kannustaan ihmisiä kuolemaan puolestaan" - varsinkaan imperiumiin väistämättä kuuluvien vähemmistökansoihin kuuluvia.\nToisaalta onpa niitä kuolemaan valmiita, kuka mistäkin syystä, aina löytynyt.\nAnonyymi 11. maaliskuuta 2022 klo 18.06\n"Jokohan Putin piankin on myös maailman suurin filosofi?"\nEikö se siellä päin kaikki suuret johtajat ole olleet suuria pyhiä tai ajattejoita (Wladimir Suuri, Pietari Suuri, filofosibändari Katariina II, Lenin, Stalin, muistelen Breznevinkin jonkun kirjan rustanneen), kellä valta, sillä on automaattisesti suurin tietokin.\nAnonyymi 11. maaliskuuta 2022 klo 18.42\nSuomenkielinen Suomi kuuluu valtiofilosofi Manuineen myös tuohon taivaallisen auktoriteetin seurakuntaan: pääasia että pelätään. Lännempänä jokainen on filosofi, joskin kukin svengaa omalla tavallaan. Filosofia on kuollut historian kirjojen lehdille.\nJuhox 11. maaliskuuta 2022 klo 20.12\n"Uuden ideologian tulisi perustua uusille ihmisille, yhteiskunta olisi puhdistettava, toimeenpantava eräänlainen kaaderien vallankumous."\nOlisi helppo kuvitella Vladimir Zhirinovsky uhoamassa, molemmat kädet puristettuina nyrkkiin: "Venäläisten nuorten tulee olla sitkeitä kuin karjalalaisen pajun, ketteriä kuin siperialaisten huskyjen ja kovaa kuin uralilaisen kallion!"\nAnonyymi 11. maaliskuuta 2022 klo 22.26\nJos tuo ei ole sarkastista huumoria (? kuten toivon ja oletan) niin katso peiliin, ja tsekkaapa oma "kaaderisi".\nJos äärimmäisestä sarkasmista ei ole kysymys, niin tsekkaapa lääkityksesi, ota tupla annos, ja varaa aika mielenterveystoimistoon.\nJuhox 11. maaliskuuta 2022 klo 23.14\nTaistelussa aikamme degeneraatiota vastaan voidaan kaivaa esiin vanhat ja toimiviksi havaitut lääkkeet :)\nAnonyymi 11. maaliskuuta 2022 klo 22.00\nPutin, ilmeisestikin psykopaatti ja valitettavasti totalitaarisen "ihannevaltion" johtaja on jo käytännössä käynnistänyt kolmannen maailmansodan.\nTätä sotaa ei käydä nyt pelkästään pyssyillä ammuskellen, vaan enimmäkseen kauppasotana, länsimaailma vastaan Venäjä.\nSääliksi käy taas ukrainailaiset, he ovat kovia kokeneet Neuvostoliiton "alaisina" jo aiemminkin. Raatteen tiellä 1939 tuhoutui ukrainalaisdivisioona, Neuvostoliiton (=Venäjä) toimeksiannosta, nuoret ukrainalaispojat pikkukengissä talvipakkasessa...\nNyt ymmärtää, ettei mitään yhtenäistä Neuvostoliittoa koskaan ole ollut olemassakaan, vain Venäjä on ollut operatöörinä ja se on käyttänyt kaikkia haltuunsa saamiansa "satelliittivaltioita" häikäilemättömästi omaksi hyväksensä. Nytkin Ukrainan sodan etulinjassa on tsetseenitaustasia sotilaita. Jos Suomi ajautuu Venäjän valtaan niin suomalaiset nuoret saattavat olla kohta sotimassa vaikkapa Georgiaa vastaan.\nEi tule näillä näkymillä olemaan mitään "uutta ihmistä", ihmiset ovat vuosituhansien ajan olleet ihan samanlaisia kaikkialla, vain yhteisöt ja kulttuurit eroavat toisistaan, ja useinkin\nvarsin merkityksellisellä tavalla.\nAnonyymi 11. maaliskuuta 2022 klo 23.02\n"Ei tule näillä näkymillä olemaan mitään "uutta ihmistä", ihmiset ovat vuosituhansien ajan olleet ihan samanlaisia kaikkialla, vain yhteisöt ja kulttuurit eroavat toisistaan, ja useinkin\nvarsin merkityksellisellä tavalla."\nPitäen tämä mielessä.\n"Nyt ymmärtää, ettei mitään yhtenäistä Neuvostoliittoa koskaan ole ollut olemassakaan, vain Venäjä on ollut operatöörinä ja se on käyttänyt kaikkia haltuunsa saamiansa "satelliittivaltioita" häikäilemättömästi omaksi hyväksensä."\nMiten tämä eronnee amerikkalaisten toiminnasta? Muuta kuin sillä ettei sitä osanneta kyseenalaistaa, kun ollaan länsimielisiä. Kumminkin Amerikka on liittovaltio missä on myöskin joissain osavaltioissa kuolemantuomio olemassa, olkoonkin inhimillisemmin kuin vaikka lähi-idässä.\nJos taas Eurooppa tahtonee olla liittovaltio ne säännöt pitäisi olla kaikille samat edes teoriassa. Maantieteellinen sijainti ja väestön kokokin jo sanelee sitä ettei se edes teoriassa voine olla niin.\nJokseenkin se hallinto on väestöä varten, mitä se sitten on jos se ei ole sitä väestöä varten? (Ns. rahvas, tarvinnee sitä tietoa ja taitoa, mitä koulutetuilla on, sitä vartenhan tuo koululaitos on jotta väki saisi tietoa ja osaisi edes jollain tasolla toimia yhteiskunnassa). Kauppaliitossa ja identiteettipolitikoinnissa tämä olisi suotavaa ottaa huomioon.\nAnonyymi 12. maaliskuuta 2022 klo 0.38\nEttä siis "Miten tämä eronnee amerikkalaisten toiminnasta?"\nIhan vaan siten, että amerikkalaisuus, ja amerikkalaisten toiminta esim. Vietnamin sota (myös USAssa) on jo ajankohtaisena ja sittemminkin kyseenalaistettu, se on ollut demokraattisessa ympäristössä mahdollista, ja tuottanut esim. sotarikostuomioita.\nVenäjällä tällaista ei tapahdu eikä näillä näkymillä tule tapahtumaan, venäläisten "takapihalla" Tsetseniassa, Georgiassa, Afganistan, Kazakstan, Syyria, yms. venäläisten rikolliset toimet tuskin edes ylittävät "uutiskynnystä".\nVenäjän toimet Ukrainassa on nyt jotain sellaista, mitä 1940 -luvun jälkeen ei ole Euroopassa tapahtunut. Venäjän kansa on pimennetty uutisilta (paitsi Putin-TV), eivätkä venäläiset itsekään tiedä, mitä ovat tekemässä.\nJa on ihan turha puolustella Venäjän toimia sillä, että muutkin on jotain pahaa joskus tehneet.\nIhmiset siis ovat ihan samanlaisia ihmisiä tällä planeetalla, kaikkialla, mutta yhteisöt ja kulttuurit ovat erilaisia, ja usein merkittävälläkin tavalla.\nJumppu 11. maaliskuuta 2022 klo 22.26\nKysymys: miten voi venäjän taitoinen seurata tuon Izborskin klubin toimintaa ja julkaisutoimintaa, muuten kuin Vihavaisen (hyvin laadukkaan ) blogin välityksellä? Missä obskurantistit kokoontuvat ja julkaisevat netissä?\nCatilina 12. maaliskuuta 2022 klo 10.11\nAnonyymi 12. maaliskuuta 2022 klo 14.38\nMielenkiintoinen linkki, mutta ihan järkyttävää luettavaa:\nNatalia Alekseevna: Putin on sanonut, Venäjän rajat eivät lopu (rajaudu) minnekään.\nMutta tiedoksi että: Tällä planeetalla on itsenäisiä valtioita, jotka eivät halua olla Venäjän kanssa missään tekemisissä, eivät halua hyökätä sinne (siellä ei ole mitään), mutta eivät myöskään halua olla Venäjän hyökkäyksen kohteena.\nToimiessaan hyökkäystä vastaan (mikä venäläisessä käänteisessä logiikassa") tarkoittaa että kaikenlainen puolustautuminen venäläisten hyökkäystä, tai sen uhkaakin vastaan tulkitaan Venäjällä hyökkäykseksi Venäjää vastaan.\nKuulostaa Hitleriltä... erittäinkin pahaenteistä...\nJumppu 12. maaliskuuta 2022 klo 11.46


Mökkihaku | Vuokraa mökki Ahvenanmaalta\nVuokraa mökki Ahvenanmaalta, jossa pääset merelliseen saaristotunnelmaan.\nMökkihaun kautta löydät pian mökit myös Ahvenanmaan alueelta. Ahvenanmaa on itsehallinnollinen saariryhmä, yksi Suomen maakunnista, jonka hallintokeskuksena toimii kaunis satamakaupunki Maarianhamina. Ahvenanmaan alue houkuttelee perheitä ja ystäväporukoita rentoutumaan, retkeilemään, pyöräilemään ja ihastelemaan kaunista merimaisemaa kaikkialta Suomesta. Saariryhmään kuuluu yli 6 000 nimettyä saarta, joista noin 60 on asuttuja. Saariryhmä on tunnettu upeista pyöräreiteistä, museoista ja kivikirkoista. Lisäksi alue tunnetaan ruokakulttuuristaan, uimarannoistaan ja kalastusmahdollisuuksistaan.\nAhvenanmaalle pääsee kätevästi vesireittejä pitkin monta kertaa päivässä eri puolilta länsirannikkoa tai vaihtoehtoisesti omalla veneellä. Alueen sisällä voi seikkailla vesiteitse, mutta joidenkin saarien välillä kulkeminen onnistuu myös siltoja pitkin.\nMökkihaku on kätevä palvelu, joka auttaa sinua etsimään parhaat mökit haluamastasi lomakohteesta. Voit määritellä mökin sijainnin ja koon sekä lisätä joukkoon erityistoiveita, kuten rannan tai veneen. Mökkihaun kautta varaat majoituksen ryhmällesi helposti ja turvallisesti.\nEtäisyyksiä kohteesta Maarianhamina: Naantali 170 km, Turku 158 km.


Minimalist Jacket Reviewed by Kevin Jorgeson Marmot Minimalist Jacket and Scree Pant reviewed by Fabrizio Zangrilli\nblack sienna red lime dark fern cobalt blue orange spice green envy cardinal blue sapphire team red kale green arctic navy deep olive fox\nKevyt ja täysin veden- ja tuulenpitävä miesten Gore-Tex Paclite -takki pehmeällä ja mattapintaisella päällikankaalla, joka on hyvin kulutusta kestävää. Gore-Tex Pacliten etu muihin vedenpitäviin kalvoihin verrattuna on sen pakkautuvuus - Paclite -kalvolla tehdyt vaatteet pakkautuvat erittäin pieneen tilaan ja niitä on helppo pitää mukana huonon sään varalta vaikka päivittäin.\nKainalotuuletukset tuovat käyttömukavuutta kuumalla kelillä. Takissa on normaalia paksumpi ja kulutuskestävämpi Gore-Tex Paclite Shell -materiaali ja kaikki saumat on teipattu. Rintataskussa on vettähylkivä vetoketju ja etuvetoketjun päällä on suojaava tuuliläppä. Takissa on kiristettävät hihansuut ja helma, sekä säädettävä huppu. Angel-Wing Movement -leikkaus sallii käsien laajat liikeradat ilman, että takin helma nousee. Selän pituus 71 cm (koko M).\nFishing, Kävelylenkki, Matkailu, Pyöräily, Päiväretki, Ulkoilumuotia, Vaellus


Ugandan nopea väestönkasvu hidastaa kehitystavoitteiden saavuttamista | Suomen YK-liitto\nUgandan nopea väestönkasvu hidastaa kehitystavoitteiden saavuttamista\nUgandan väestön lisääntymisterveydestä vastaavan instanssin johtaja Elly Mugumya on todennut, että Ugandan väestönkasvu pitäisi saada hidastumaan. Vaikka maan talous osoittaakin huimia kasvulukuja, on ilmeistä, että nopea väestönkasvu vaikeuttaa vuosituhattavoitteiden saavuttamista. Nykyisen kasvuvauhdin syyksi Mugumya toteaa perhesuunnittelun edistämiseen osoitetut liian vähäiset panostukset.\nMugumya sanoo väestön olevan keskeinen muuttuja kehitystavoitteiden suunnittelussa. Esimerkiksi Ugandan tapauksessa nopea väestönkasvu lisää maan jo ennestään vähäisistä resursseista aiheutuvia ongelmia. "Yli puolet Ugandan väestöstä ei ole tuottavan työn piirissä, mikä puolestaan lisää riippuvuutta ja köyhyyttä", Mugumya sanoo.\nMyös Ugandan väestöliiton viestintävastaava Hannington Burunde toteaa, että suurella väestöllä voi olla epäsuotuisia vaikutuksia kehitykseen. "Jos maassa on suuri väestö, joka ei pysty oleellisesti myötävaikuttamaan kehitykseen mutta joka tarvitsee sosiaalipalveluita, väestö on maalle velvoite", hän sanoo.\nTällä hetkellä Ugandassa on noin 29 miljoonaa ihmistä, ja maailmanlaajuinen väestöraportti toteaa maan väestön lisääntyvän kolmanneksi nopeimmin maailmassa. YK:n väestörahaston (UNFPA) viimeisimmän raportin mukaan Ugandan väestö kasvaa 3,5 prosentin vuosivauhdilla. Vuonna 2025 ugandalaisia arvioidaan olevan 58 miljoonaa.\nUgandalainen nainen synnyttää elämänsä aikana keskimäärin seitsemän lasta. Luku on epätavallisen korkea, ja se on pysynyt viimeisen 20 vuoden kuluessa melko muuttumattomana. Ehkäisyvälineiden käyttö Ugandassa on 23 prosentin luokkaa ja ihmiset ovat jokseenkin epäileväisiä ehkäisymenetelmien käytön suhteen.\nBurunden mukaan väestönkasvun hillitsemisen keskeisiä toimenpiteitä ovat perhesuunnittelukampanjoiden tehostaminen sekä perhesuunnittelun priorisointi Ugandan hallituksen taholta.\n"Elämme yhteisössä, jossa ihmiset yleisesti ottaen haluavat suuren perheen. Lisäksi lukutaidottamia on vielä paljon ja sen vuoksi ihmisillä kestää kauemmin ymmärtää perhesuunnittelun hyödyt," sanoo Mugumya perhesuunnittelukampanjoiden epäonnistumisesta.\nViitaten Burunden esittämään toivomukseen siitä, että Ugandan hallitus ottaisi perhesuunnittelun prioriteetikseen, Mugumya toteaa, ettei hallitus ole ollut väestönkasvun hillitsemisessä kovinkaan aktiivinen kumppani. Vuosien kuluessa vain pieni osa terveydenhuoltobudjetista on osoitettu lisääntymisterveyteen.\nHuolimatta Ugandan ilmeisistä hankaluuksista saavuttaa monia vuosituhattavoitteita, se näyttää pysytelleen mukana vauhdissa peruskoulutuksen ja HIV:n / AIDS:n vastaisessa taistelun osalta. Ongelmana peruskoulutuksessa nähdään kuitenkin sen laadun heikkous. Lisäksi koulutukseen osallistuvien määrän lisääntymisen voidaan arvella johtuvan myös nopeasta väestönkasvusta.\nKaiken kaikkiaan Ugandan epäonnistuminen vuosituhattavoitteiden saavuttamisessa johtunee vuonna 2007 julkaistun Uganda Progress Report on the Millennium Development Goals -raportin mukaan nopeasta väestönkasvusta, sosiaalibudjetin tehottomasta hallinnoimisesta sekä riittämättömistä resursseista.\nUganda Progress Report on the Millennium Development Goals 2007


Äkäslompolon pikkukylässä iloitaan kaivosyhtiön hankkeesta, joka toisi muassaan satoja työpaikkoja. Kaikki eivät kuitenkaan suhtaudu suunnitelmaan varauksetta. Pian erämaasta löytyy mainarin ruumis, jonka vierellä lojuu metallinpaljastin. Kuolemaa…\nMaria Kallio on siirtynyt Helsingin rikospoliisista lakiasiaintoimiston palvelukseen Tapiolaan. Poliisintyö ei nyt hänelle kuulu, mutta kun uusi tuttava Armi Mäenpää löytyy kotoaan kuristettuna ja tapaus leimataan…\nHampurissa on kevät. Satamasta löytyy sumuisena aamuna kuollut nuori nainen, alastomana ja päässään vaaleansininen peruukki. Hän oli strippiklubin tanssija – aivan samoin kuin seuraava uhri, ja sitä seuraava… Tutkinnasta vastaa syyttäjä…\nYlläksen laskettelukeskuksessa Kolarissa tapahtuu brutaali murha keskellä päivää. Murhattu paljastuu tunnetun miljonäärin pojaksi. Krapulainen Krisse sattuu kameransa kanssa paikalle, ja joutuu osaksi tapahtumaketjua. Ollikainen yhdistää…\nJari Lehikoinen on menestyvä mies, Dödön ja Antsun elämä on pelkkää päiväunelmaa ja katkeruutta. Yhtäkkiä Lehikoisen pihalla on autokuormittain multaa ja oven takana parikymmentä parketintekijää. Luusereitten salaliitto tekee menestyjän…\nSuosikkikirjailijan 11 vetävää rikosnovellia.\nMikä sai Maria Kallion ryhtymään poliisiksi? Mistä juontaa Marian ja Pertti Strömin vihanpito? Miten käy tuhopolttajalle, joka pelkää tulta? Voiko miesten hyvä veli -verkosto vaarantaa oikeuden…


Testissä uudet näytönohjaimet: pystyykö AMD:n uusin sukupolvi pistämään kampoihin Nvidialle? | Mikrobitti\nTestissä uudet näytönohjaimet: pystyykö AMD:n uusin sukupolvi pistämään kampoihin Nvidialle?\n26.9.2019 10:43 |päivitetty 26.9.2019 11:13\nPohditko parhaillaan näytönohjaimen ostamista?\nKannattaa tutustua juuri verkossa ilmestyneeseen Näytönohjaimen ostajan oppaaseen, joka kertoo miten löydät parhaiten vastinetta rahalle.\nMikrobitti testasi uudet näytönohjaimet. Lue testi tästä linkistä tai tuoreimmasta, syyskuun numerosta.\nTestimme vahvistaa monet aiemmat, samansuuntaiset havainnot: ray tracing -efektien käyttäminen peleissä verottaa ainakin nykyisellään suorituskykyä kohtuuttoman paljon. Ruudunpäivitysnopeudesta voi efektit päälle kytkemällä hävitä jopa puolet.\nKannattaakin miettiä, mikä on itselle tärkeintä. Esimerkiksi monet kilpapelaajat käyttävät paikoin hyvinkin erikoisia tai karuja asetuksia, joissa näkymien realismi ei todellakaan ole etusijalla.\nLue uusien näytönohjaimien testi.


Häirintään on syytä puuttua heti | Insinööri-lehti\nHäirintään on syytä puuttua heti\nSeksuaaliseen häirintään huomion kiinnittänyt #metoo -kampanja puhutti ennen vuodenvaihdetta ja puhuttaa edelleen. Ilmiö ei koske vain naisia; myös miehet ja sukupuolivähemmistöjen edustajat joutuvat seksuaalisen häirinnän kohteeksi.\nTasa-arvolaki ja työturvallisuuslaki kieltävät seksuaalisen häirinnän. Selvää on, että jokaisella työpaikalla pitää olla nollatoleranssi kaikenlaiseen häirintään ja epäasialliseen käytökseen. Työpaikalla on myös hyvä olla ohjeistus, miten häirintätilanteissa toimitaan.\nMitä seksuaalinen häirintä sitten on? Se voi olla puhetta, viestejä, eleitä tai fyysistä koskettelua. Seksuaalinen häirintä on yksipuolista ja ei-toivottua. Häirinnässä ei ole kyse kohteliaisuuksista vaan vallankäytöstä.\nHäirintä rikkoo toisen itsemääräämisoikeutta ja fyysistä koskemattomuutta. Myös harmittomaksi tarkoitettu huomio muuttuu häirinnäksi, jos sitä ei lopeta, kun kohde on ilmaissut huomion olevan ei-toivottua. Lähtökohtana on siis jokaisen oma kokemus.\nMitä sitten tulee tehdä, jos joutuu häirinnän kohteeksi?\nMikäli mahdollista, häiritsevään käytökseen tai tekoon on hyvä puuttua heti. Kerro tekijälle selvästi, että hänen käytöksensä on epäasiallista ja kiellä koskettelemasta. Usein käy kuitenkin niin, että itse tilanteessa on hankalaa reagoida ja sitä suorastaan jähmettyy järkytyksestä. Jälkikäteen saattaa hävettää ja mietityttää, antoiko omalla käytöksellään vääriä viestejä.\nTärkeintä on pitää mielessä, että kohteena et ole syyllinen. Sinulla ei ole asiassa hävettävää. Sinulla on oikeus sanoa häiritsijälle ei ja pyytää apua. Apua voi pyytää työsuojeluvaltuutetulta, luottamusmieheltä, luotetulta työkaverilta, työterveyshuollosta tai työpaikan henkilöstöpäälliköltä. Asiaasi tulisi suhtautua kunnioittavasti, eikä asiaa saa lakaista maton alle.\nTyöturvallisuuslaki edellyttää, että työnantaja puuttuu häirintään ja epäasialliseen käytökseen, kun saa siitä tiedon. Tämä tarkoittaa, että häirinnästä pitäisi ilmoittaa työnantajalle. Ensisijaisesti ilmoitus tehdään omalle esimiehelle. Jos tekijänä on oma esimies, ilmoituksen voi tehdä tämän esimiehelle tai henkilöstöpäällikölle.\nKun työnantajalle on ilmoitettu häirinnästä, pitää asiaan reagoida. Jos häirintä jatkuu, eikä työnantaja puutu asiaan, voi ottaa yhteyttä esimerkiksi tasa-arvovaltuutettuun tai työsuojeluviranomaiseen. Myös liiton työsuhdeneuvonnasta saa toimintaohjeita ja apua.\nFyysinen koskettelu saattaa myös täyttää rikoksen tunnusmerkistön. Tällöin asiasta voi tehdä rikosilmoituksen poliisille.


Lahen Turkoosi - Lahen Turkoosi\nLahen Turkoosi on Pelicansin pitkäaikaisten kannattajien vuonna 2014 perustama yhteisö, joka vastaa Pelicansin kannattajatoiminnasta ja pitää majaansa Isku Areenalla tutuksi tulleessa kulman Kannattajakatsomossa.\nYhteisön perustamisen tavoitteena oli yhtenäistää ja tiivistää kaikki Pelicansin kannattajat saman nimen alle. Aiempi kahtiajako faniyhdistyksen Flying Pelicansin ja itsenäisen Ääriliikkeen välillä on historiaa.\nLahen Turkoosin toimintaan liittymiseen ei vaadita jäsenyyttä tai edes rahaa, vaan Kannattajakatsomo, vieraspelimatkat ja kaikki muukin toiminta on täysin vapaata kenelle tahansa. Parhaiten pääset mukaan toimintaan tulemalla kannattajakatsomoon ja osallistumalla reissuihin, tifoihin ja talkoohommiin. Tuu mukaan ja huua!\nLahen Turkoosi edustaa modernia Ultras-henkistä kannattajakulttuuria ottaen vaikutteita erilaisista suuntauksista ympäri maailman. Tavoitteena on seistä ylpeästi, äänekkäästi ja näkyvästi Pelicansin, lahtelaisen asenteen ja turkoosin elämäntavan takana. Kannattaminen on meille intohimo. LT on poliittisesti sitoutumaton sekä seurasta itsenäinen yhteisö ja tarvittaessa antaa kritiikkiäkin.\nPidämme hauskanpidosta ja juhlimisestakin, mutta emme ole sirkuspellejä karnevaaleissa. Kannattaminen on meille tärkeä ja vuosien päivät harrastettu asia. Jätä siis peruukin pukemiseen ja kasvomaalien maalaamiseen käytetty energia suosiolla käsien nostamiseen ja äänihuulien kuluttamiseen.\nYhteisöä ja sen puitteita vetää ja ohjaa joukko vanhempia ja uudempia katsomoaktiiveja. Toiminta ohjautuu kuitenkin pääasiassa yhteisön tahdon mukaan. Keskustelemme myös seuran kanssa toiminnan kehittämisestä ja kannattajatoiminnan puitteista.\nTiedotamme tärkeistä tapahtumista sivuillamme. Suosittelemme vahvasti myös sosiaalisen median seuraamista: Facebookista, Twitteristä, ja Instagramista!\n© 2019 Lahen Turkoosi


Something Different: Heppatyttö Milka 1v\nHeppatyttö Milka 1v\nNäin Milkan synttäreiden kunniaksi päätin kokeilla jotakin uutta kuvausympäristöä ja sommittelua. Serpentiinit, villasukat ja pajukissat ainakin on jo kokeiltu, joten miksipä ei kokeiltaisi puista heppapatsasta? Milka oli aina ihmeissään aluksi, mutta juuri silloin se on parhaimmillaan. Ihme että hamsteristakin saa ikuistettua kuvaksi niin monta erilaista ilmettä!\nMutta tosiaan, Milkalla on tänään ensimmäiset synttärit. Milka tuli talouteemme viime elokuussa, n. neljän kuukauden iässä. (hamsterien luovutusikä on 5 viikkoa) Edellisen hamsterini, Minden, kuolemasta oli melkein kaksi kuukautta ja alun perin suunnitelmana oli, ettei hamsuja tulisi enää sen jälkeen. (siihen mennessä niitä oli siis ollut kaksi; Minde ja Nuppu) Kuitenkin jotenkin niin vain kävi, että löysimme itsemme soittelemasta ympäriämpäri Etelä-Suomea löytääksemme minulle hamsterin. Kaikkialla tuntui olevan hamsterit lopussa, kunnes kilautimme Järvenpään Faunattareen. Heiltä löytyi yksi uros, sekä loukkaantunut naaras. Uros oli Milkan veli ja naaras tietysti Milka. Milkalla on vasemmassa korvassa repeämä, kuonossa pieni arpi sekä vatsassakin pari arpea. Nämä olivat tulleet siitä, kun Milkan veli ja Baby M joutuivat tappeluun. Uroksella ei ollut mitään vammoja, mutta Milka oli ottanut vähän osumaa. Eläinlääkärin mukaan nämä eivät vaikuttaneet muuhun kuin ulkonäköön. Kuitenkaan, kukaan ei ollut yli kahteen kuukauteen halunnut ostaa Milkaa, joten se oli laitettu taakse sivuun, josta sitä sai tulla katsomaan jos erikseen kysyi.\nKuinkas ollakaan, tämä oli sitä rakkautta ensisilmäyksellä. Baby M oli todella reipas ja utelias pieni otus, joka tapitti maailmaa nappisilmillään lattialta, jonne sen boxi laskettiin takahuoneesta. Kymmenisen minuuttia sitä tarkkailtuamme oli ostopäätös tehty. Itse oikeastaan tein sen jo kun näin pikkuiseni ensimmäisen kerran. En ymmärrä miksei kukaan ollut ostanut Milkaa aikaisemmin, mutta minun onnenihan se on.\nMilka on todella sosiaalinen hamsteri, eikä ole koskaan vierastanut uusia ihmisiä. Se on utelias, joskus hiukan liiankin. Milka on monta kertaa lähtenyt kiipeämään käsivarttani pitkin niskaani asti, varsinkin ensimmäisen kerran kun se teki niin säikähdin toden teolla. On todella hassua, kun se pystyy muutamassa jo sekunnissa kipittämään ranteestani selkääni asti. Sitten täytyy vain jotenkin onkia se takaisin kädelle. Kertakaan ei onneksi ole pudonnut!\nMilka rakastaa myös kiipeilyä. Muistan vieläkin kun se ensimmäisen kerran meillä ollessaan harjoitteli kiipeämistä, ja tippui ties kuinka monta kertaa alas häkin kaltereista. Siinäkin on kyllä esimerkki siitä, kun tarpeeksi monta kertaa kaaduttuaan ei enää kaadukaan. En tiedä onko se puhdasta idiotismia vai mitä, kun ei tajua lopettaa.\nHappy birthday Baby M! <3


Palkanlaskentaprosessista puhuttaessa viitataan moneen eri aihepiiriin, kuten kirjanpitoon, työajanseurantaan, matka- ja kululaskutukseen sekä henkilöstöhallintoon. Kokonaisuus voi kuulostaa pirstaleiselta ja prosessin kehittämisen aloittaminen voi tuntua työläältä, vaikealtakin. Kehittäminen kuitenkin kannattaa, sillä palkanlaskentaprosessin uudistaminen johtaa yrityksen kaikkien osapuolten kannalta tehokkaampaan lopputulokseen.\nHeti alkuun todettakoon, että palkkaprosessin kustannustehokkuuden lisäämisen suurin tekijä on palkka-aineiston oikeellisuus. Oikeellisuus pystytään takaamaan automaatioilla, esimerkiksi nykyaikaisista työajanseurantajärjestelmistä ja matka- ja kuluohjelmista tiedot siirtyvät suoraan palkkahallintoon sekä kirjanpitoon. Oikeellisuus vaatii myös palkkaprosessin asiantuntijaosaamista, jota voi kysyä talon ulkopuolelta omalta järjestelmätoimittajalta tai tilitoimistolta.\nNykyaikainen palkkaprosessi on myös varmin tapa noudattaa lakisääteisiä asioita. Työaikalakihan velvoittaa kaikkia yrityksiä ja työnantajayhteisöjä muun muassa työajanseurantaan ja työaikakirjanpitoon arkistointivelvoitteineen.\nPalkanlaskentaprosessin kehittämisestä saatavat hyödyt\nYrityksen prosessit tehostuvat\nTurhien työvaiheiden karsinta nopeuttaa prosesseja. Turha manuaalinen työ jää pois, kun vaikkapa TES-tulkintoja ei enää tarvitse tehdä erikseen, vaan järjestelmään rakennetun TES-tulkinnan kautta ylityölisien, työaikojen ja poissaolojen tulkinta tapahtuu itsestään. Talouden suunnittelun kannalta taas on tärkeää, että esimerkiksi myyntikohteita tai yksikön kuluihin liittyviä asioita voi seurata ajantasaisesti.\nEi enää näppäilyvirheitä ja niistä koituvia ylimääräisiä kustannuksia\nKun palkanlaskentaohjelmaan on integroitu siihen linkittyvät ohjelmat, kuten työajanseurantajärjestelmä tai matka- ja kululaskuohjelma, vähenee tiedon manuaalinen tulkinta ja näppäily ja siinä tapahtuvat virheet. Kun liittymät ottavat tarkistetut työaikatiedot sisään itsestään, ei näppäilyä tarvita. Tällöin kullankallista työaikaa ei tarvitse käyttää virheiden korjaamiseenkaan.\nKaikki tiedot ovat saatavilla reaaliaikaisesti samasta paikasta\nYrityksesi käytössä on jatkuvasti reaaliaikaiset tiedot esimerkiksi tehdyistä työtunneista. Myös etätyöskentelyn kirjaaminen ja seuraaminen helpottuu, kun työtunteja ei toimiteta lippulappusilla. Lisäksi yrityksen monenlaisten lisien, bonusten sekä muiden palkanmaksujärjestelyiden hallinta on tehokkainta nykyaikaisessa järjestelmässä.\nTästä koituu hyötyä palkkaprosessin eri osapuolille\nEsimies voi seurata alaistensa työtunteja ja reagoida kertyviin ylityötunteihin ja poissaoloihin ajantasaisesti. Työntekijät voivat itse syöttää työajanseurantaohjelmaan työtuntinsa helposti joko mobiilissa tai selaimella. Myös omien tuntikertymien seuraaminen on helppoa. Tämä lisää avoimuutta ja oikeudenmukaisuutta työpaikalla. Lisäksi palkkahallinnon työntekijöillä on aina käytössään reaaliaikaiset työtiedot.\nTietosuoja on taattu\nGDPR ja tietoturvallisuus on pidettävä mielessä palkanlaskennasta ja henkilötiedoista puhuttaessa. Työnantajalla on velvollisuus noudattaa säännöksiä esimerkiksi arkistoimisen suhteen. Nykyaikaisissa järjestelmissä myös yrityksesi arkaluonteiset tiedot ovat tietoturvallisessa tallessa GDPR-asetusten mukaisesti.\nKohdistettu kustannusseuranta ja raportointi palvelevat yrityksesi etua\nTyöaikaa voidaan kirjata projekteille, asiakaskohteille ja kustannuspaikoille, jonka jälkeen tiedot saadaan palkkaohjelmaan ja kirjanpitoon oikeine kustannuspaikkoineen. Tämä auttaa seuraamaan, paljonko työ vie resursseja tai aiheuttaa palkkakustannuksia. Projekteihin käytettyjen tuntitietojen keräämisen avulla herätät myös luottamusta asiakkaissasi. Lisäksi työajanseurantaohjelman raporttien avulla saadaan tietoa viiveettä tämänhetkisistä poissaoloista, ylitöistä ja muusta tarpeellisesta esimerkiksi esimiesten ja palkkahallinnon käyttöön.\nMaksatus on selkeämpää ja nopeampaa\nSen lisäksi, että mobiilisovelluksessa voi parilla napsautuksella hyväksyä ja tehdä matka- ja kululaskuja, voi ohjelmistojen avulla myös helposti sopia esimerkiksi maksatuksen hoitamisesta. Voidaan esimerkiksi sopia matka- ja kululaskujen maksamisen tapahtuvan heti niiden saapuessa tai vaikkapa samaan aikaan palkanmaksun kanssa. Maksatus hoituu nykyaikaisten ohjelmien sisäisten pankkiohjelmien avulla automaattisesti.\nAutomaation myötä mielenkiintoisempia työtehtäviä ja viihtyvyyttä\nPalkanmaksajilla ja kirjanpitäjillä on tulevaisuudessakin töitä – nämä työt vain muuttuvat mielenkiintoisimmiksi! Kun aikaa kuluu vähemmän rutiinimaiseen työhön luotettavien ohjelmistojen ansiosta, aikaa jää muun muassa asiakkaiden neuvontaan ja prosessien kehittämiseen. Monimutkaisemmat työtehtävät myös motivoivat ja lisäävät työn mielekkyyttä. Siten ohjelmistojen käyttöönotto tehostaa työntekijöidenkin työnkuvaa.\nMyös automaation mukanaan tuoma paperittomuus on samalla sekä työntekijäkokemusta parantava että ympäristöystävällinen seikka. Työntekijöiden viihtyvyys kasvaa, kun työajat voi kirjata varmaan järjestelmään, eikä työtuntilapuista ole enää päänvaivaa.\nMistä lähteä liikkeelle palkkaprosessin kehittämisessä, jos aika ja resurssit eivät riitä kaikkeen?\nPalkanlaskentaprosessin kehittäminen on suurelta kuulostava kokonaisuus, mutta asioita palastelemalla monimutkaiseltakin kuulostavasta projektista saadaan varsin yksinkertainen.\nMikäli palkanlaskenta on ulkoistettu ja/tai käytössänne on erilaisia työajanseurannan tai palkanlaskennan ohjelmistoja, voivat palkkahallinnon ja sovellusten asiantuntijat auttaa kehittämisen toteuttamisessa. Asiantuntijat osaavat neuvoa ja kysyä oikeita kysymyksiä yrityksesi prosessien kehittämisen kannalta. Yhteistyön avulla jo pienellä vaivalla voit tehostaa yrityksesi prosesseja huomattavasti.\nHaluatko oppia lisää palkanlaskentaprosessista?\nLataa maksuton webinaaritallenne: Yrityksen toimiva palkanlaskennan prosessi\nLue blogi: Kirjanpito ja palkanlaskenta samassa vai eri järjestelmässä?\nHaluatko tietoa palkanlaskentaan liittyvistä järjestelmistä?\nHaluatko tietoa palkanlaskennan ulkoistamisesta?\nTutustu tilitoimisto Priima Yrityslaskennan osaavaan palkkapalveluun


Ikuinen alkeisratsastaja: Hevonen ja sen muoto, mitä se on?\npuskahevosen muoto riippunee pitkälti puskasta?\nSairaslomalla on tullut kulutettua paljon aikaa netissä, joten tämänkin aiheen revin ilmoille nyt eräästä facebook -ryhmän kinastelusta, yllätys!\nKeskustelussa tuli jokseenkin selväksi, että ihmiset haluavat eri asioita ja etenkin mieltävät eri asioita eri tavoin (ylläri taas, tämähän tuli selväksi jo hanki määrittelyssä!), vaikka kyseessä oli yksi ja sama asia, muoto. Muoto ei ollut edes se pääasia, josta lähdettiin liikkeelle, mutta siihen aihe ja kinastelu aika vahvasti päättyi, tai tyssäsi, voisi olla oikea sanavalinta...\nOnko muoto vain hevosen pään ja kaulan asento? Onko muoto sitä, missä asennossa hevonen on kokonaisuudessaan liikkuessaan vai liittyykö siihen muotoon myös hevosen liike sikäli, että millaista liike on ja mistä se lähtee? Polkeeko takapää, astuuko hevonen allensa? Kuluuko eteenpäin pyrkimys osana muotoa? Vai onko se vain rentoutta ja hevosen venyvyyttä?\nNiin, tästähän me voimme olla niin montaa mieltä kuin on vastaajiakin, onko kukaan oikeassa tai väärässä? Vai onko kyse siitä, mitä hevoselta halutaan ja odotetaan?\nMuoto riippuu pitkälti hevosen käyttötarkoituksesta, miettikääpä westernhevoselle kouluhevosen muoto, ei taitais spinit ja stopit onnistua siinä muodossa. Tai estehevonen, joka lähestyy 160cm okseria, muoto on taas eri kuin kouluhevosella, jolta odotetaan "normeja täyttävä" muoto, koska jostainhan sen arvostelun on lähdettävä, että millä perusteella pisteitä tippuu, eikö!? Tarkoittaen, että estehevosella suoritusmuoto on eri kuin sen koulutus-, työskentely- tai veryttelymuoto.\nAskellaji suorituksessa kun issikka suorittaisi kuin kouluhevonen konsanaan, ei varmaan kiitosta tippuisi.\nValjakkohevosen muoto taas vaihtelee suoritettavan kokeen mukaan.\nHevosten muoto siis vaihtelee eri suoritusten mukaan ja muodot voivat vaihdella hyvinkin paljon sen mukaan onko kyseessä valmennusmuoto, verryttelymuoto vai kilpailusuoritusmuoto eri lajeissa.\nKäyttötarkoituksen lisäksi muotoon vaikuttaa hevosen ikä, rakenne, terveys, kengitys, ruokinta, varusteet sekä koulutustaso tietenkin!\nSamaa niillä on kuitenkin perusfysiologia ja rakenne; hevosella on noin 700 eri lihasta, joiden tulisi kaikkien saada oma osuutensa niin rentoutumisesta kuin työskentelystäkin.\nRentous on suuressa osassa, koska jos juututaan vain suorittamiseen, jää rasitus liian yksipuoliseksi.\nvissiin liian alhainen muoto? kuva Veera Schütt\nMuodon ratsastaminen, oli laji mikä hyvänsä, ei saa vaikuttaa ratsastettavuuteen negatiivisesti. Ratsastettavuudessa on kyse hevosen tottelevaisuudesta ensisijaisesti, tottelevaisuus taas on hevosen henkisen puolen asia. Jos hevosen henkinen puoli on kunnossa, sen asenne työskentelyä kohtaan on aina parempi ja näin se on ratsastettavuudeltaakin vastaanottavaisempi.\nMikäli hevonen on ratsastettu hyvin ja oikein, se hakeutuu itse tarkoituksen mukaiseen muotoon, koska muotoon hevosta ei voi pakottaa. Tai pakotettuna se ei ole ainakaan rehellisesti muodossa.\nMuotoon ratsastuksessa tulee ottaa huomioon hevosen fysiologia, jonka tärkein painopiste on hevosen selkä ja sen käyttö sekä etujalkoihin kohdistuva rasite kun ratsastaja on selässä.\nEteen -alas ratsastettaessa selkä nousee ylöspäin ja saadaan selkä käyttöön, mutta tulee muistaa, että eteen-alas muoto ei ole hevoselle itsestäänselvyys! Eteen-alas ei tarkoita myöskään sitä, että ratsastetaan hevonen etupainoiseksi.\nMuodon saavuttamiseksi tarvitaan myös takaosaa sekä takajalkojen toimintaa (plus kaikki se mitä tarvitaan siihen, että ne saadaan käyttöön ;)) Kun takaosa saadaan mukaan, päästään kokoamiseen, jonka avulla päästään rehellisesti haluttuun muotoon, niin että hevonen itse hakeutuu siihen ja on rehellisesti sitä!\nHevosen tulee olla irtonainen ja jäntevä, muttei jännittynyt. Hevosen tulisi olla eteenpäin pyrkivä, takaosa toimien, muttei se tarkoita kuitenkaan kaahaamista vaan maltillista, tahdikasta ratsastusta. Hevosen tulee olla suora, ja tukeutua tuntumaan, kuitenkaan painamatta ohjille.\nMuoto on siis jossain määrin vain silmin nähtävä asia, asento, jossa hevonen liikkuu.\nMutta kuitenkin siihen liittyy paljon muutakin, kuten tekstistä voi päätellä.\nMuodosta puhuttaessa meistä jokainen voi kuitenkin puhua eri asioista, joku voi mennä pintaa syvemmälle tähän hienoon ja laajaan asiaan joka rönsyilee sinne tänne, kuten tekstini, eikä siitä tule loppua.... tai sitten vain puhua siitä millaisessa asennossa hevonen liikkuu.\nKoska sain jo itsenikin sekaisen tekstilläni, jätän teidät miettimään, oliko tässä järjen hiventäkään!?\nMinähän en siis tunnetusti tiedä mistään mitään, minulla on vain mielipiteeni ja tämä tietopuoli jätetään tarkoituksella muille, siksi kysynkin, mitä muoto on sinulle? Kuinka sen määrittelet ja mitä siihen mielestäsi kuuluu?\nOnko muoto vain muoto vai kuuluuko liike siihen myös?\nps. omien ajatusten lisäksi, käytin tekstissäni Håkan Wahlmanin oppeja asiasta, joten tuulesta en temmannut kaikkea. Tekstissä siis saattaa olla kerrankin ihan asiaa myös!\nLähettänyt Riikka Kivioja klo 5.16